Қутлов! Азиз устозимиз Жаҳонгир Муҳаммадни пайғамбар ёши билан табриклаймиз! | ЎТЮРАКЛАР КЛУБИ\nЖаҳонгир Муҳаммад – бутун умр ўзининг қиличдек ўткир сўзлари, метиндек мустаҳкам иродаси билан адолат йўлида тиним билмай курашиб келаётган халқимизнинг мард ва жасур, фидойи фарзандидир.\nУстоз адиб Жаҳонгир Муҳаммад (Жаҳонгир Маматов) 1955 йилнинг 1 сентябрида Самарқанд вилоятининг Самарқанд туманида дунёга келган.\n1980 йилда оила қурган. Тўрт фарзанди ва беш набираси бор. Умр йўлдоши тилшунос.\nЖаҳонгир Муҳаммад 1972 йилда Самарқанд туманидаги 24-ўрта мактабни аъло баҳолар билан битирган.\n1982-1985 йилларда Самарқанд вилоят “Ленин йўли” (“Зарафшон”) газетасининг «Қишлоқ хўжалиги” ва “Партия турмуши” бўлимларини бошқарган.\n1985-1990 йилларда “Совет Ўзбекистони” (“Ўзбекистон овози”) газетасининг Самарқанд вилоят бўйича махсус мухбири бўлиб фаолият кўрсатган. Айни пайтда “Муштум” журнали ва “Қишлоқ ҳақиқати” газеталарининг жамоатчи мухбири бўлган. Шу йилларда унинг мингдан зиёд фелъетонлари, танқидий ва таҳлилий мақолалари эълон қилинган. Баъзи асарлари “Ёшлик” алманахи ва “Беғубор тонг”, “Самарқандни титратган 525 кун” китобларида нашр этилди.\nЖаҳонгир Муҳаммад Олий Кенгашда “Ташаббус” депутатлар гуруҳи фаолиятини бошқарди, Парламентнинг “Халқ сўзи” газетасини тузиш ишига бошчилик қилди.\nЎзбекистон Олий Кенгашида 1990 йилнинг 20 июнида Кенгаш котибиятининг раиси этиб сайланган Жаҳонгир Маматов мазкур сессиянинг кун тартибига Ўзбекистон Мустақиллиги Декларациясини қабул қилиш масаласини киритишга муваффақ бўлди. “Эрк” демократик партияси ва “Бирлик” Халқ Ҳаракати тақдим этган лойиҳалар асосида янги бир лойиҳа ёзиш учун тузилган беш кишилик комиссия таркибига кирган Жаҳонгир Маматов сессияда қабул қилинган Ўзбекистон Мустақиллик Декларацияси матнини ёзган.\nБекобод, Бўка воқеаларидан кейин Паркентда Месхет турклари билан юз берган қонли ҳодисаларни ҳукуматнинг ўзи уюштирганини иддао этган Жаҳонгир Маматов сафдошлари билан бирга мазкур масалада Олий Кенгаш комиссиясини туздиришга муваффақ бўлди. Ўзи ҳам мазкур комиссия таркибига сайланган Жаҳонгир Маматов ҳақиқатдан ҳам Паркент воқеалари ортида КГБ турганини исботловчи ҳужжатларни ўртага чиқаришга муваффақ бўлган ва шундан кейин қувғинга учраган.\nЎзбекистон Компартияси Марказий қўмитаси Жаҳонгир Муҳаммадни Президент Каримовни ва Олий суд раисини телевидение орқали ҳақорат қилишда айблаб, устидан иш очиш учун рухсат сўраб Олий Кенгаш раёсатига мурожаат қилди, аммо депутатларнинг фаоллиги боис бундай рухсатни ололмади.\nЖ.Муҳаммад Олий Кенгашда ташкил этишга киришган “Юзма-юз” газетаси билан боғлаб унинг масаласи раёсатда муҳокама этилди ва яна ҳукумат ўз мақсадига эриша олмади.\nЖаҳонгир Муҳаммад ишлаган Ошкоралик қўмитаси Олий Кенгашнинг қудратли кучига айланди. Шу сабаб ҳам Каримовнинг топшириғи билан бир неча марта бу қўмитани ёпишга уриндилар, аммо Жаҳонгир Маматов тарафдорлари бунга йўл бермадилар. Охир оқибатда Олий Кенгаш ҳақидаги қонунлар қўпол бузилган ҳолда бу қўмита ёпилди. Мақсад Жаҳонгир Маматовни четлатиш эди. Уни четлатгач, қўмитани қайта очишди.\nЖаҳонгир Маматов ўзбек демократик мухолифатини бирлаштириб, диктатурага қарши туришга йўналиб 1992 йил 28 март куни «Эрк» партияси биносида ўтган Ўзбекистон Демократик кучлари форумининг ташкилотчиларидан бири бўлди.\nЖаҳонгир Муҳаммад шундан кейин ноҳукумат “Турон” ташкилотига Президентлик қилди. Гарчи қонунларда ташкилотни ёпиш ваколати судга берилган бўлсада, қонунлар оёқости қилинган ҳолда Адлия вазирлигининг ҳукми билан шошилинч тарзда бу ташкилот бекитилди, мол-мулки мусодара қилинди.\nЖаҳонгир Маматов шу даврда Каримовнинг қилмишлари ҳақида “Сарой ўйинлари” китобини ёзди. Бу китобнинг қўлёзмалари ҳукумат томонидан мусодара қилинганига қарамай унинг нусхалари тарқалиб кетди ва «Эрк» газетасининг 1994 йилги сонларида нашр этилди ҳам.\n1993 йилнинг 3 январ. Жаҳонгир Маматов «Эрк» партиясининг мафкура масалалари бўйича котиби ва “Эрк” газетасининг Бош муҳаррири этиб сайланди. Бундан ҳукумат ваҳимага тушди.\n1993 йил 6 январ. «Эрк» партияси биноси яқинида у суиқасддан қутулиб қолди. Воқеанинг кейинги куни Москвада чоп этиладиган “Известия” газетасида Лебедева имзоси билан чиққан мақолада суиқасд ортида ҳукумат тургани ёзилганди.\n1993 йил 21 март. У Озарбайжонда ўтказилиши керак бўлган Турк дунёси қурултойига «Эрк» партиясининг вакили сифатида йўл олди. Қурултой Туркияга кўчирилди ва у мазкур қурултойда «Эрк» партияси ва раҳбарияти бошига келган қатағонлар, Ўзбекистонда диктатура авж олгани ҳақида баёнотлар тарқатди. Мамлакатга қайтиши билан 1993 йил 17 апрел куни Жаҳонгир Муҳаммад Самарқандда қўлга олинди.\nЖаҳонгир Маматовнинг халқ орасидаги обрўйидан қўрққан ҳукумат бу ишни амалга ошириш учун шу куни Самарқандга Республика Бош прокурори Бўритош Мустафоев, Адлия вазири Алишер Мардиев, Ички ишлар вазири Зокир Алматовни юборди ва вилоят ҳокими Пўлат Абдураҳмонов бошчилигида махсус амалиёт ўтказилиб Жаҳонгир Маматов ва унинг қариндошлари, дўстлари қўлга олинди. У билан таниш бўлган жуда кўплаб шахслар ҳокимият тизимларидан четлатилди. Жаҳонгир Муҳаммаднинг депутатлик ваколати тўхтатилди.\nУ хорижга чиққандан кейин Каримов шахси ва режимининг моҳиятини очиб ташлаган “Қувғин” романини ёзди. Бу китоб Ўзбек адабиёти тарихида содда ва янги услубда ёзилган ҳамда қўлма-қўл ўқилган, турли йўллар билан қишлоқларга қадар етиб борган асар бўлди.\n1995 йилда Ўзбекистон Миллий Хавфсизлик Хизмати талаби билан Ўзбекистон Олий Суди уни “Эрк” газетасини хорижда чоп этганликда, президентни ҳақорат қилганликда, изн олмай мамлакатдан чиқиб кетганликда айблади. Шу зайл уни конститутциявий тузумни ағдаришга уриниш каби уйдирма билан айблаб қидирув эълон қилди.\nБунга қадар унинг кўплаб китоблари нашр этилди. АҚШда у журналистик фаолиятини давом эттирди ва 1999-2004 йилларда “Америка овози” радиосининг Ўзбек хизматида ишлади. Илгари тингловчилари деярли бўлмаган радиони Ўзбекистонда Би-Би-Си ва “Озодлик” радиолари даражасига кўтарди. Айни пайтда Жаҳонгир Муҳаммад АҚШда чет тиллар мактабларида Ўзбек тилидан дарс берди ва 2001 йилдан эътиборан Халқаро тилшунослик марказида катта илмий ходим вазифасида ишлади.\n2005 йилнинг 23 май куни Жаҳонгир Маматов Ўзбек мухолифатини бирлаштириш мурожаати билан чиқди ва узоқ йиллардан кейин илк бор 2005 йилнинг 11 июлида мухолифат лидерлари ва фаолларини бир жойга тўплашга муваффақ бўлди. Шу йилнинг 25 сентябрида Жаҳонгир Муҳаммаднинг ташаббуси билан Демократик Ўзбекистон Конгресси мустақил ноҳукумат ташкилот сифатида шакланганини эълон қилди ва 2009 йилга қадар бу ташкилотни бошқарди.\nЖаҳонгир Муҳаммаднинг асарлари ўзи мустақиллиги учун курашган Ватани – Ўзбекистонда тақиқланган.\nЖаҳонгир Муҳаммад тилшунослик борасида АҚШда нашр этилган тўртта йирик китобнинг ҳам муаллифидир.\n2016 йилда АҚШда ташкил этилган «Америкадаги ўзбеклар» Конгрессининг раиси.\nАзиз устозимиз, қадрли Жаҳонгир Муҳаммадни муборак Пайғамбар ёши билан чин дилдан табриклаб, домлага узоқ умр, мустаҳкам соғлиқ-саломатлик, ижодий ишларида куч-қувват тилаймиз!\nҲурматли янгамиз билан бирга набира-абираларининг камолини кўриб, уларнинг тўйларида ўзлари бош бўлишларини Яратгандан сўраб қоламиз!\nКеласи 65, 70, 80, 90, 100 ёшли тўйларингизни жонажон она Ватанимиз, гўзал Ўзбекистонимизда азиз Халқимиз билан бирга қарши олишлик барчамизга насиб айласин!\nбарча ҳамкасбларимиз номидан\n1 сентябрь, 2018 йил,\nPowered by WordPress | Theme Designed by: o2signalboosters | Thanks to downlaode, http://www.shopsignalbooster.co.uk/ and nintendo 3ds xl


Шавкат Мирзиёев Гематология марказида даволанаётган болалар ҳолидан хабар олди » Ўзбекистон янгиликлари – Zamin.uz\n, 23 2021, 03:17\n14 мая, 17:47 865 Жамият\nШавкат Мирзиёев 14 май куни Республика ихтисослаштирилган гематология илмий-амалий тиббиёт марказига бориб, оққонга чалинган болалар ҳолидан хабар олди. Бу ҳақда Президент матбуот котиби Шерзод Асадов хабар берди.\n— Shukhrat (@bankir2102) May 14, 2021\nХабарда айтилишича, айни пайтда Президент Тошкент шаҳрини айланмоқда. Давлат раҳбари пойтахтнинг Чилонзор туманида жойлашган Республика ихтисослаштирилган гематология илмий-амалий тиббиёт марказига борди. Шавкат Мирзиёев у ердаги шароитлар билан танишиб, даволанаётган болалар ва уларнинг ота-оналари билан суҳбатлашди, уларни Рамазон ҳайит байрами билан табриклади.\n«Шундай улуғ айём кунларида сизлар билан ҳамдардман. Буларнинг ҳаммаси менинг ҳам фарзандларим. Барча ҳаракатлар қилиняпти, керакли дори-дармонлар олиб келиняпти, яқинда янги бино фойдаланишга топширилади. У ерда ота-оналарга ҳам шароит бўлади, болаларнинг ўқишлари учун ҳам шароит яратилади», — деди Шавкат Мирзиёев.\nПрезидент бу ердаги шароитни ўз кўзи билан кўриш учун келганини таъкидлади. «Бу ердаги шифокорларга миннатдорчилик билдириб, сизларга эътиборни кучайтириш бўйича ҳамма ҳаракатларни амалга ошириш учун келдим. Кўнглингиз бузилмасин, сизлар бир ўзингиз эмассизлар»,— деб таъкидлади давлат раҳбари.\nПрезидент матбуот хизматининг хабар беришича, Шавкат Мирзиёев ушбу шифохона учун янги бино барпо этиш, унда Россиянинг Д.Рогачёв номидаги тиббий тадқиқот маркази тажрибаси асосида болалар онкогемотологияси маркази ташкил қилиш бўйича кўрсатмалар берди. У ерда ўзак хужайраларини донордан кўчириб ўтказиш — аллоген трансплантация йўлга қўйилади.\n«Гематологияда даволашни яхшилаш бўйича қарорлар қабул қилдик. Лекин, бу ишлар ҳали етарли эмас. Бугун келишимдан мақсад — сизларга янаям кўпроқ шароит яратиш, касалларни тезроқ оёққа қўйиш, даволаш кафолатини ошириш бўйича чораларни белгилаш. Сизлар ҳаммангиз - менинг фарзандларимсизлар. Ҳар куни кулиб туриб, ота-оналарингга мадад бўлишларингиз керак. Албатта тузалиб кетаман, деган интилишингиз бўлиши керак. Биз бунинг учун ҳамма шароитларни яратишга ҳаракат қиламиз», — деди Шавкат Мирзиёев.\n«Кўнгилларингиз бўлинмасин. Бир ўзларингиз эмассизлар. Ҳаммамиз ҳамдардмиз. Бу соҳада имкониятларни яхшилаш учун янги марказ қурамиз. У ерда оналар учун ҳам, болаларнинг ўқиши учун ҳам шароит бўлади, даволаш ҳам ўзгаради. Энг катта ниятимиз - тезроқ даво топиб, уйга, оилангиз бағрига қайтишингиз», — деди Президент.\nМаълумот учун, Тошкентда Республика ихтисослаштирилган гематология илмий-амалий тиббиёт маркази «Ўзбекистон Республикасида гематология ва трансфузиология хизматларини ривожлантириш ҳамда онкогематологик ва даволаш қийин бўлган касалликларга чалинган шахсларни янада қўллаб-қувватлаш чора-тадбирлари тўғрисида» Президент қарори билан 2020 йилнинг февраль ойида ташкил этилган.\nПрезидент матбуот хизмати хабарига кўра, 2020-2024 йилларда гематология соҳасини ривожлантириш учун 546 миллиард сўмдан зиёд ва қарийб 71 миллион доллар миқдорида маблағ йўналтирилиши кўзда тутилган. Хусусан, жорий йилда 91 миллиард сўмдан зиёд маблағ ажратилган. Бу маблағлар ҳисобидан шифохоналар дори воситалари, тиббий буюмлар, реактив ва реагентлар билан таъминланмоқда. Шунингдек, гематология хизмати моддий-техник базасини мустаҳкамлаш, касалликларни эрта аниқлаш ва даволашни такомиллаштириш ишлари амалга оширилмоқда.\nНурота туманида сел тиркамасида одам бўлган машинани оқизиб кетди (видео) 28 мар, 14:51\nШавкат Мирзиёев уруш ва меҳнат фахрийларини бориб кўрди (фото, видео) 06 мар, 23:47\n«Одамлар прокурорларга ўғрига қарагандек қарамаслиги керак» — Шавкат Мирзиёев 25 янв, 11:26\nШавкат Мирзиёев Наманганда электромобилда сайр қилди (видео) 27 июн, 13:27\nПрезидент Олот ва Қоракўлда табиий офат оқибатларини кўздан кечирди (видео) 28 апр, 18:48\nБюджет маблағлари ҳисобидан тиббий ёрдам кўрсатиладиган касалликлар рўйхати тасдиқланди 23 авг, 13:54


Шавкат Султонов2021-06-02T11:35:27+05:002 Iyun, 2021|“Йилнинг энг фаол журналисти – 2021”, Матбуот|\n“Уй-жой коммунал хиз мат кўрсатиш аълочиси” кўкрак нишони соҳиблари\nМЕҲНАТДАН КЕЛСА БОЙЛИК…\n-Қаҳрамон қаерда эдинг,-сўради Аҳмат бобо ўғлидан.\n-Синфдошларим билан мактабга боргандим.\n-Мактабда нима қиласан, ўқишинг тугаган бўлса?\n-Ҳужжатим(Аттестат демоқчи)ни олгани-да. Олийгоҳга бормоқчиман.\n-Олийгоҳга?! Аввал ҳунар ўрган. Сиртдан ўқисанг касб ўрганиб, илмли ҳам бўласан.\n-Гапингизда жон бор, дада, -деди Қаҳрамон отаси Аҳмат бобонинг гапини мақуллаб…\nОтасидан оқ фотиҳа олган Қаҳрамон ҳужжатларини Қарши-Агротадбиркорлик коллежига топширди. Қунт билан ўқиб, устоз-мураббийлари ўгитларига қулоқ тутиб кам бўлмади. Изланди, ўрганди. “Қишлоқ хўжалигини механизациялаштириш” мутахссислигини эгаллади. Илк қадами Қашқадарё вилоят “Иссиқлик манбаи” ишлаб чиқариш бошқармаси бўлди. Дастлаб қурилиш ва таъминот бўлимида сўнг, Қарши шаҳар 2-сонли “Пахтазор” миттитумани қозонхонасида ишлаб, каттагина тажрибага эга бўлди.\n–Ҳарактларинг ёмон эмас,-деди қурилиш бригадаси бошлиғи Баҳиддин Муродиллаев. -Агар рози бўлсанг, чилангарликка ўтказамиз.\nҚаҳрамон Жўраев 2-сонли қозонхонада бир муддат чилангар бўлиб фаолият юритгач, раҳбарият ишонч билдириб, 1-сонли “Марказий” қозонхонада чилангарликка ўтказишди. Шу тариқа танлаган касби бўйича ишлаб, обрў-эътиборга сазовар бўлган Қаҳрамон қозонхоналардаги барча юмушларни ҳеч қийналмай бажарадиган бўлди. Электор пайвандлаш бўладими, қувурларни алмаштириш, айниқса қиш-қировли кунларда аҳоли хонадонларини иссиқлик манбаи билан таъминлаш учун нима қилиш керак бўлса, барчасини бажарадиган “қўли гул” мутахассис бўлиб етишди. Чилангар-сантехник, қозонхона устаси, Марказий дистепчерлик хизмати бўлими бошлиғи вазифаларида ишлади.\n-Устоз-отангдек улуғ. Бу бежиз айтилмаган, – дейди Қаҳрамон Жўраев. -Менинг шу даражага етишимга Баҳиддин Муродиллаев устозлик қилиб, касб сирларини мукаммал ўргатдилар. Оталарча ғамхўрликлари натижасида касб ўрганиб, обрў-эътиборга эга бўлдим. Бунинг учун улардан миннатдорман.\nБир йигитга қирқ ҳунар ҳам оз. Бу бежиз айтилмаган. Қаҳрамон билан мулоқот пайтида ундаги бошқаларда учрамайдиган хислардардан ҳам воқиф бўлдик. Кам гап, кенг мушоҳадали бу йигитда раҳбарлик қобилияти ҳам намоён бўлган экан. Жамоани ўз ортидан эргаштира оладиган, тиниб-тинчимас, бир сўз билан айтганда “Ерга йиқилса, ўрнидан бир кафт тупроқ олиб турадиган” Қаҳрамонга ҳавасимиз келди. Негаки, у одамлар билан тезда “тил” топишиб, уларнинг “ичига” кира олади. Шунинг учун ҳам 2015-2016 йилларда вилоят “Иссиқлик манбаи” АЖ жамиятида раис вазифасини бажарди. “Иссиқлик манбаи” Давлат Унитар Корхонасига айлангач, бош муҳандис, айни пайтда эса директор вазифасини бажармоқда.\n-Қаҳрамондаги интилувчанлик, меҳнатсеварлик, камтарлик нафақат мени, қолаверса, барча жамоадошларимизни қувонтиради.-дейди вилоят “Иссиқлик манбаи” ДУК ишлаб чиқариш техника бўлими етакчи мутахассиси Маллатош Ҳайдаров. -У бирор ишга қўл урдими, албатта уддасидан чиқади. Энг асосийси ходимларнинг ижтимоий ҳимоясини таъминлаб, ишончини оқлайди. Шу билан биргаликда корхонада қозонхоналарни модернизация ва реконструкция қилиш ишларига ҳам алоҳида аҳамият қаратмоқда.\nДавлатимиз раҳбарининг 2017 йил 24 апрелдаги “2017-2021 йилларда кўп хонадонли уй-жой фондини сақлаш ва ундан фойдаланиш тизимини янада такомиллаштириш чора-тадбирлари тўғрисида”ги қарори соҳада янада ривожлантириш истиқболларини белгилаб берди. Айниқса, кўп хонадонли уй-жой фондини сақлаш ва улардан фойдаланиш ҳолатини тубдан яхшилаш мақсадида модернизация ва реконстркуция қилиш ишларининг ўз вақтида амалга оширилаётганлиги қувончли ҳол.\n2014-2016 йилларда Қарши шаҳридаги 1-ва 2-сонли қозонхоналарда замонавий локал қозонхоналар ўрнатилиб, 131 та кўп қаватли уйларда истиқомат қилаётган аҳолининг иссиқлик манбаига бўлган талаби янада яхшиланди. Шунингдек, 8 та локал қозонхона модернизация қилинганлиги 148 та кўп қаватли уйлардаги 5882 та хонадонни иссиқлик манбаи билан таъминлаш имконини яратди. 2020-2022 йилларда Қарши шаҳрининг 6-миттитуманидаги 54 та уйлар учун РК-3, 7-миттитумандаги 31 та уйлар учун РК-4 замонавий қозонхоналар қуриш ишлари олиб борилаётир. Асосий вазифа-ишлаб чиқариладиган иссиқлик манбаи кўп қаватли уйларнинг ертўлаларига олиб борилиб, аҳоли эҳтиёжига ишлатилади. Бунинг учун хусусий уй-жой мулкдорлар ширкатлари ходимлари аҳолини иссиқлик манбаидан оқилона фойдаланиши устидан назорат олиб борадилар. Соҳада ўз ишининг фидойилари кўпчиликни ташкил этади. Олима Умидова, Зафар Шарипов, Ниёз Саидмуродов, Содиқ Ўроқов, Дилшод Сатторовлар шулар жумласидан.\nИлгари 7-миттитумандаги 4-сонли қозонхона ўрнида бевосита Қаҳрамон Жўраев ташаббуси билан вилоят “Иссиқлик манбаи” ДУКнинг маъмурий биноси замонавий кўринишга эга бўлди. Ходимлар учун қулай иш шароти яратилди. Айни пайтда корхонада 30 нафардан ортиқ киши меҳнат қилиб, аҳоли хонадонларини иссиқлик манбаи билан таъминлаш учун сидқидилдан меҳнат қилишяпти. Қиш ғамини ёзда кўр. Бу ҳақ гап. Фасллар алмашиб келаверади. Ёз ўтиб куз, сўнг қиличини ялонғочлаб қиш-қировли кунлар бошлангач, аҳолини иссиқлик манбаига бўлган талаби янада ортади.\nШунинг учун ҳам соҳа фидойилари айни пайтда кўп қаватли уйларнинг ертўлаларигача иссиқлик манбаини етказиш мақсадида таъмирлаш ва созлаш ишларини жадал олиб боришаётир. Соҳа фидойиларининг меҳнатлари йил-сайин қадр топаётганлиги тизимда ишлар самарадорлигига эришилаётир. Тизимда фаолият олиб бораётган Абдуғани Бозоров, Маллатош Ҳайдаров, Алишер Нурматов, Позил Хўжақуловлар 2019 йилда “Уй-жой коммунал хизмат кўрсатиш аълочиси” кўкрак нишони билан тақдирланган бўлса, 2020 йилда Қаҳрамон Жўраев ана шундай муносиб номга сазовар бўлди. У катта жамоага раҳбарлик қилиш билан бирга билимини ошириш мақсадида олийгоҳда сиртдан таълим олмоқда. Бу эса юқорида отаси Ахмат бобо Жўраев таъкидлаганидек, аввал ҳунар эгаллаб, илмли ҳам бўлди дегани. 1977 йилнинг 1 августида Қарши туманидаги Чўли ота қишлоғида туғилиб вояга етган Қаҳрамон Жўраев замонавий оила бошлиғи. Турмуш ўртоғи Бўритош Эшонқулова билан Шоҳрух, Шоҳжаҳон, Шаҳриёр исмли фарзандларини замонамизга мос қилиб тарбияламоқда. Қаҳрамон Жўраев чин маънода меҳнатидан бойлик топиб, турмуши ҳам чиройли бўлаётган замондошларимиздан бири.\nЎзбекистон Журналистлари ижодий уюшмаси аъзоси.\nP.S. Ушбу мақола «farovon-yurt.uz» сайтида\n5.06.2020 йилда жойлаштирган.\nЖУРНАЛИСТЛАР УЧУН “ҚИЗИЛҚУМЦЕМЕНТ” КОРХОНАСИДА ПРЕСС-ТУР ТАШКИЛ ЭТИЛДИ\nАндижонда МИБ вилоят бошқармаси матбуот анжумани ўтказди\nIyun 2021 (107)


Самарқандлик одам савдоси қурбони Жиззахдаги нодавлат ташкилот кўмагида Ҳиндистондан қайтарилди\nсана : 02-11-2018 / Жамият, Жиззах янгиликлари\n2018 йил 27 октябрь куни Миграция бўйича халқаро ташкилоти ҳамда "Istiqlol avlodi” ННТ кўмагида одам савдосидан жабрланган Самарқандлик 31 ёшли Н. (исми қискартирилди) исмли қиз роппа-роса 1 йил деганда Ҳиндистон давлатидан ватанга қайтарилди.\nсана : 02-11-2018 / Фото, Маданият, Миллий тикланиш ДП\nсана : 02-11-2018 / Иқтисодиёт, Жиззах янгиликлари\nЖиззах вилоятида жорий йил тўққиз ойда кўрсатилган хизматлар ҳажми 2 триллион 272 миллион сўмни ташкил этиб, ўтган йилнинг шу даврига нисбатан 14,4 фоизга ортган\nТошкентни МДҲ пойтахти қилиш таклиф этилмоқда\nсана : 02-11-2018 / Жамият\nМустақил Давлатлар Ҳамдўстлиги пойтахтини Беларуснинг Минск шаҳридан Остона ёки Тошкент шаҳрига ўзгартириш таклиф қилинмоқда, деб ёзади «Repost».\nИш ҳақидан коммунал тўловлар учун ушлаб қолиниши мумкинми?\nМажбурий тўловлар, шу жумладан, коммунал хизматлар ҳақини тўлаш ҳар бир фуқаро зиммасига юклатилган мажбуриятлардан бири.\nЎзбек алифбосига қандай ўзгаришлар киритилиши маълум бўлди\nЛотин ёзувига асосланган ўзбек алифбосига бир қатор ўзгаришлар киритилади, деб ёзади «Халқ сўзи».\n«Гладиатор» фильмининг давоми суратга олинади, унда Рассел Кроу қатнашмайди\nсана : 02-11-2018 / Маданият\nБританиялик режиссёр Ридли Скотт ўзининг машҳур «Гладиатор» (2000 йил) фильмининг давомини суратга олмоқчи, деб ёзади «ТАСС».\nРустам Холматов Тошкент вилояти ҳокими ўринбосари этиб тайинланди. Ислом Каримов уни 2013 йили қаттиқ танқид қилиб, Тошкент вилояти ҳокими лавозимидан олганди\nсана : 02-11-2018 / Сиёсат\nРустам Қурбонназарович Холматов Тошкент вилояти ҳокимининг қишлоқ ва сув хўжалиги масалалари бўйича ўринбосари этиб тайинланди. Бу ҳақда, ўз манбасига асосланиб, «Kun.uz» хабар бермоқда.\nЎзбекистон «интернети эркин бўлмаган» мамлакатлар қаторига кирди\nсана : 02-11-2018 / Технология\nFreedom House ноҳукумат ташкилоти анъанавий «Интернетдаги эркинлик» тадқиқоти натижаларини эълон қилди, деб ёзади «Podrobno.uz».


кластер - xabar.uz\nШавкат Мирзиёев замонавий қурилиш материаллари кластери фаолияти билан танишди\n7 гектарлик ишлаб чиқариш майдонига Италия, Германия ва Австриядан замонавий линиялар келтириб ўрнатилган.\nАгрокластерлар: барча бирдек манфаатдор бўлган келажакни яратади\nТараққиёт бир зум тўхтамайди. Унга эришиш учун илғор ғоя ва ташаббусларни амалиётга дадил татбиқ этиш лозим. Тўғри, янгилик жорий қилинган жойда унча-мунча камчилик ҳам учрайди. Бу — табиий ҳол.\nЎзбекистон Президенти Шавкат Мирзиёев 27 январь куни селектор йиғилиши ўтказгани ҳақида хабар берилганди.\nШавкат Мирзиёев йирик кластернинг тўқимачилик корхонасини бориб кўрди.\nТошкент ирригация институтида кластер очилди\nТошкент ирригация ва қишлоқ хўжалигини механизациялаш муҳандислари институтида «Табиий ресурсларни барқарор бошқаришда рақамли технологиялар кластери» АКФА Group компанияси ҳомийлигида ташкил этилди.\nАгробанк Хоразмга пресс-тур уюштирди\n«Агробанк» АТБ томонидан ОАВ ходимлари иштирокида Хоразм вилоятида «Кластер фаолиятида занжирли механизмни ишлаб чиқиш жараёнлари» мавзусида пресс-тур ташкил этилди.\nЗаҳмати – деҳқонга, роҳати – кластергами?\nАндижон туманининг «Бешпаҳлавон» маҳалласида яшовчи Нодирбек Қосимов «тиши чиққани»дан бери хонадонида бирор-бир мавсум ипак қурти парваришисиз ўтганини эслолмайди. Ҳар йили тутлар барг ёзадиган давр келдими, тамом – оиладаги катта-ю кичик то пилла қабул пунктига топшириладиган паллага қадар ипак қурти атрофида парвона бўлади.\nМеҳнат қилиб етиштирган тариқни бошқа тадбиркорга сотишга мажбур бўлсанг, алам қиларкан одамга. Айниқса, бозор нархидан арзонга сотишга тўғри келса. Бозордан арзон «сўраса» сотмасин, дейишингиз мумкин. Аммо мажбур бўлса-чи?\n«Республикада картошка етиштиришни кенгайтириш ва уруғчилигини янада ривожлантириш чора-тадбирлари тўғрисида» Президент қарори қабул қилинди.


«Буюк хизматлари учун» орденини таъсис этиш тўғрисида\n1. «Буюк хизматлари учун» ордени таъсис этилсин.\n2. «Буюк хизматлари учун» ордени тўғрисидаги Низом тасдиқлансин (илова қилинади).\n3. «Буюк хизматлари учун» орденининг тавсифи тасдиқлансин (илова қилинади).\n«Буюк хизматлари учун» ордени тўғрисидаги\n1. «Буюк хизматлари учун» ордени билан Ўзбекистон Республикаси фуқаролари ҳамда хорижий давлатларнинг фуқаролари фан ва техникани, иқтисодиёт ва маданиятни ривожлантиришдаги катта хизматлари, давлатлараро ҳамкорликни ривожлантиришга ҳамда Ўзбекистоннинг халқаро обрўсини оширишга қаратилган ички ва ташқи сиёсатни амалга ошириш ишига сезиларли ҳисса қўшганлиги учун тақдирланадилар.\n2. «Буюк хизматлари учун» ордени билан мукофотлашга тақдим этиш, мукофотлаш ва орденни топшириш «Давлат мукофотлари тўғрисида»ги Ўзбекистон Республикаси Қонунида назарда тутилган тартибда амалга оширилади.\n3. «Буюк хизматлари учун» ордени билан мукофотланган шахслар энг кам иш ҳақининг олтмиш карраси миқдорида бир марта бериладиган пул мукофоти ёки шу суммага тенг эсдалик совғасини оладилар.\n(3-модданинг биринчи хатбошиси Ўзбекистон Республикасининг 2003 йил 30 августдаги 535-II-сон Қонуни таҳририда — Олий Мажлис Ахборотномаси, 2003 й., 9-10-сон, 149-модда)\n«Буюк хизматлари учун» ордени билан мукофотланган шахслар қонун ҳужжатларида белгилаб қўйиладиган имтиёзлардан фойдаланадилар.\n4. «Буюк хизматлари учун» ордени муҳайяр лентага биркитилиб, кўкракка тақиб юрилади.\n5. «Буюк хизматлари учун» ордени билан вафотидан кейин мукофотланган тақдирда, мукофотлаш тўғрисидаги ҳужжат ва бир марта бериладиган пул тўлови мукофотланганнинг оиласига топширилади.\n«Буюк хизматлари учун» орденининг\n«Буюк хизматлари учун» ордени 1 микрон қалинликдаги олтин қопланган 925 даражали (пробали) кумушдан тайёрланади ва саккиз қиррали мусамман кўринишида бўлиб, унинг қирралари ёқутрангда тайёрлангандир. Мусамманнинг бурчаклари орасида мовийранг эмаль қопланган тарам-тарам бўлиб таралаётган нурлар жойлашган. Мусамманнинг қарама-қарши учлари орасидаги масофа — 57 миллиметр. Нурлар жо бўлган айлананинг диаметри — 52 миллиметр.\nОрден марказида битта умумий марказга эга бўлган, диаметрлари 36 ва 24 миллиметрли иккита айлана жойлашган. Ички айланада рамзий тарзда тасвирланган мовий рангдаги ер курраси фонида Ўзбекистон Республикаси харитаси тилла рангда тасвирланган. Ташқи ва ички айланалар ўртасида, юқори қисмида оқ эмаль фонида кумуш рангдаги «BUYUK XIZMATLARI UCHUN» ёзуви жойлашган. Ҳарфларнинг баландлиги — 3 миллиметр. Айлананинг пастки қисмида яшил рангдаги иккита бирлаштирилган дафна новдалари жойлаштирилган.\nОрден оралиқ колодка ва ҳалқалар ёрдамида муҳайяр лентага бириктирилган. Тилларанг оралиқ колодка чиқиб келаётган қуёш фонидаги Ҳумо қуши тасвири кўринишида. Колодканинг эни — 45 миллиметр, баландлиги — 30 миллиметр. Муҳайяр лента йўл-йўл қизил, мовий, оқ ва яшил ранглардан иборат.\nОрденнинг оғирлиги — 165 грамм.\n(«Буюк хизматлари учун» орденининг тавсифи Ўзбекистон Республикасининг 1997 йил 25 апрелдаги 421-I-сон Қонуни таҳририда — Олий Мажлис Ахборотномаси, 1997 й., 4-5-сон, 126-модда)\n(Ўзбекистон Республикаси Олий Мажлисининг Ахборотномаси, 1996 й., 9-сон, 119-модда; 1997 й., 4-5-сон, 126-модда; 2003 й., 9-10-сон, 149-модда)


BoxRec нашри барча замонларнинг энг яхши боксчилари рейтингини эълон қилди. Унга кўра, рейтингнинг энг юқори поғоналарини Рэй Робинсон, Арчи Мур, Мэнни Пакьяо, Бернард Хопкинс, Муҳаммад Али, Хулисо Сезар Чавес, Жо Луис, Сэм Лэнгфорд, Эвандер Холифилд, Рой Жонс, Гарри Уиллс, Роберто Дюран, Оскар Де Ла Хойя, Гарри Гриб ва Азума Нельсон каби машҳур боксчилар эгалладилар.\nРейтингга фаолияти давомида бирор марта ютқазмаган америкалик боксчи Флойд Мейвезер бошчилик қилмоқда. Таъкидлаш жоизки, мутахассислар рейтингни тузишда жангчиларнинг статистикасидан келиб чиқишган.\nЭътиборлиси, рейтингга украиналик профессионал боксчи Владимир Кличко ҳам киритилган. Унга бу нуфузли рейтингдан 17-ўрин берилди. У бунинг эвазига Карлос Монсон (19-ўрин), Марвин Хаглер (24), Томас Хирнс (25), Жо Ганс (26), Феликс Тринидад (60), Майк Тайсон (73) ва бошқа кўплаб машҳур боксчиларни ортда қолдира олди.\nҚуйида рейтингнинг етакчи йигирматалиги берилган.\nФлойд Мейвезер Владимир Кличко\nҚодиров: Чеченистонга Мейвезер келади\nМайк Тайсон Макгрегор ҳақида гапирди


Мазмунли карантин — #03 » Muzlik.uz - O‘zbekiston yangiliklari\n«Мазмунли карантин» лойиҳаси давомида сизга TED|Uzbek Language жамоаси томонидан ўзбек тилидаги субтитрлар жойлаштирилган TED чиқишлари ва TED-Ed дарсларини, ҳамда Ўзбекистонда ташкиллаштирилган TEDx лойиҳаларидан чиқишларни ҳавола қилиб борамиз. Хорижий тилдаги видеоларда ўзбек тилидаги субтитрлар автомат равишда ёқилган. Агарда ўзбек тилидаги субтитрлар чиқмаётган бўлса, созламалар қисмидан уни ёқишингиз ва ўзбек тилини танлашингиз керак.Ўзлигича бўлиш ёмон дегани эмас Фарҳоднинг соғлом ўғли тўсатдан касалликка чалинади. Бунинг сабабини тушуниш мақсадида кўплаб шифокорларга мурожаат қилишади, аммо Муҳаммадалидаги (Фарҳоднинг ўғли) ўзгаришларни ҳеч ким тушунтириб бера олмайди. Лекин, аниқсизлик меҳрибон отани тўхтатиб қолмайди. Охир-оқибат «аутизм» ташхиси қўйилган Муҳаммадали отасини ўз ҳаётини аутист болалар ҳуқуқлари учун курашга бағишлашга ундади. Жамиятни ижтимоий инклюзивлик сари ўзгартириш вақти келганлиги ҳақидаги ҳикоя. "Газета.uz"да реклама Ғалатими ёки шунчаки бошқача? «Танганинг икки тарафи бор», — дейилади мақолда. 2 дақиқа ичида Дерек Сиверс ушбу мақолнинг ҳаётий эканлигини кутилмаган мисолларда тасдиқлаб беради. «TED Talk» дунёнинг турли бурчагидаги ёрқин фикр намоёндаларининг оммалашувга муносиб ғояларини («Ideas worth spreading») алмашишлари учун яратилган ўзига хос платформа вазифасини бажаради. 1984 йили TED (Technology, Entertainment, Design) биринчи марта ташкил этилганда, унда технология, санъат ва дизайнга оид мавзулар муҳокама қилинган. Бугунги кунга келиб эса, TED доирасида дунёнинг 110 тилида атроф-муҳит масалаларидан тортиб, санъат соҳасигача бўлган мавзулар қамраб олинган.


Гулларни узоқ сақлашга ёрдам берадиган 10 маслаҳат - XABARDOR.UZ\nГулларни узоқ сақлашга ёрдам берадиган 10 маслаҳат\nҲеч бир нарса янги узилган гуллар каби хонага ёқимли ифор ва тароват баҳш этолмайди. Мазкур мақолада уларни янги узилгандаги ҳолатини узоқроқ сақлаш бўйича 10 та маслаҳат билан танишишингиз мумкин.\nСевимли инсондан атиргул, мухлисдан мойчечак гулдастаси, боғдан янги узилган саллагул ва лолани узоқ ва яхши ҳолда сақлашга ёрдам берувчи фойдали маслаҳатлар бор.\nУлар билан танишамиз:\n1. Фақат янги гулларни сотиб олинг\nАгар атиргул харид қилаётган бўлсангиз, улар қанчалик янги узилганлигини текширинг. Буни поя тугаб, ғунча очиладиган жойини босиб кўриб амалга ошириш мумкин. Агар гулнинг бу қисми юмшоқ бўлса, демак атиргул эски бўлади. Агар қаттиқ бўлса, у ҳолда гул янги узилган.\n2. Гулларни сувсиз қолдирманг\nСув гуллар ҳаётини қўллаб-қувватлайди. Гул қанчалик кўп муддат сувсиз қолса, у шунчалик кам сақланади. Шунинг учун гул сотиб олганингизда улар кўпроқ яшашини истасангиз, ушбу уч маслаҳатга қулоқ тутинг:\nГулдастани махсус сувли идишга солиб беришни илтимос қилинг.\nЎзингиз билан сув тўлдирилган идиш олинг ва гулни сотиб олишингиз билан унга солиб қўйинг.\nПоянинг асосий қисмини нам қоғоз сочиққа ўраб олинг.\n3.Чириган барг ва япроқчаларни олиб ташланг\nГулдондаги сув тоза ва соф ҳолда сақланиши учун барча ириган барг ва япроқчаларни олиб ташланг. Айниқса, сувнинг ичида турадиган поя қисмига аҳамият беринг.\nСувдаги барглар гуллар учун зарарли бўлган бактерияларнинг пайдо бўлишига олиб келади. Бундан ташқари, барглар сувга тушганида сув хиралашади ва ундан ёқимсиз чириган ҳид келади.\n4. Пояларини тез-тез кесиб туринг\nГулларни сувга солишдан олдин поялар асосига диққат билан қаранг. Балки улардан баъзилари сўлиб қолгандир? Бундай жойларни кесиб ташлаш керак бўлади.\nГулни тахминан 3-5 см. га калталаштиринг. Буни оқиб турган сув остида амалга оширинг ёки пояни сув тўлдирилган идишга солинг. Бу ҳаво пуфакчалари ўсувчи тўқималарни тўсиб қўймаслиги ва гул томонидан сувнинг сўрилишига тўсқинлик қилмаслиги учун зарур. Гулни 45 градус бурчак остида кесиш керак, бу гулнинг сўрувчи майдонини оширади.\nГулни ҳар куни ёки кун ора 1 см. кесиб туриш - яхши фикр. Бу гулларга озиқ моддалар ва сув узлуксиз равишда етиб боришини таъминлайди.\n5. Гулларни кесишда ўткир пичоқдан фойдаланинг\nҚайчилар кўп ҳолларда пояни ўта қаттиқ сиқиб қўяди, бу эса тўқималарнинг, бу эса тўқималарнинг зарарланишига олиб келади. Шунинг учун бундай ҳолатда яхши чарҳланган пичоқдан фойдаланиш мақсадга мувофиқ бўлади. Қалин поялар учун эса махсус боғ қайчисидан фойдаланиш керак.\n6. Гулларни фақат тоза гулдонга солинг\nГулларни ҳар доим совун ва иссиқ сувда ювилган тоза гулдонга солиш ўта муҳим саналади. Бу гуллар учун зарарли бўлган барча микроорганизмларни ўлдиради.\n7. Сувини тез-тез алмаштиринг\nБаъзи гуллар пояси кесилганидан кейин ҳам ўсади. Мисол учун, анемонлар ҳар куни кўп сув ичиш ва ўсишда давом этади.\nЮқоридаги гортензияларга эътиборингизни қаратинг. Улар бир суткада гулдондаги сувнинг тўртдан уч қисмини ичган.\nБиз гулдонга водопроводдан келадиган сувни қуйишга одатланганмиз. Бунинг қўрқинчли жойи йўқ, бироқ гуллар ҳаётини узайтиришни истасангиз, гулдонга тузлардан тозаланган сув қуйинг. Уни жўмракдан келувчи сувни фильтрлаш орқали олиш мумкин.\n8. Гулларга “овқат” беринг\nГуллар узиб олиши билан улар ердан озиқлантирувчи моддаларни олмайди. Агар улар ҳаётини узайтиришни истасак, бу ҳақида қайғуришимиз керак.\nҲар қандай гул дўконидан янги узилган гулларни сақлаш учун махсус кукун сотиб олиш мумкин. Озиқлантирувчи кукунга бироз ош содасини (бир литр сувга ¾ кичикина қошиқчада) қўшиш мумкин. Бу сувни соф ва тоза ҳолда сақлашга ёрдам беради ва гуллар учун зарарли бўлган микроорганизмлар ва бактерияларнинг пайдо бўлиш жараёнини секинлаштиради.\nБироқ сода миқдорини ошириб юборманг.\n9. Гулларга сув сепинг\nДеярли барча гуллар намликни хуш кўради, шунинг учун уларга кунига 1-2 маҳал сув сепиб туриш керак.\n10. Гулларни салқин жойда сақланг.\nГуллар салқин жойда узоқроқ сақланади. Уларни тунда ўша жойга олиб боринг ва уларни камин, батарея, иситиш мосламалари ва қуёш нурларидан узоқроқ бўлган жойларда сақланг.\nҲарорат ҳам гуллар узилаётган вақтда муҳим аҳамиятга эга бўлади. Агар буни ўзингиз амалга оширсангиз, бунинг учун ҳаво салқинроқ бўлган пайт – тонгни танланг.\nЮқоридаги рўйхатдан ўрин олмаган қўшимча маслаҳатлар ҳам бор. Улар ҳалққа тегишли маслаҳатлар бўлиб, шунинг учун уларни танишиб чиқиш мақсадида қўшимча қиляпмиз.\nСувга аспирин ёки сирка қўшиш орқали гуллар ҳаётини узайтириш мумкинлиги ҳақида эшитган бўлсангиз керак. Бироқ ундан-да қизиқ услуб бор - содали сув. Гулдонга газли сув қўшсангиз, гуллар икки ҳафтагача ҳам ўзининг чиройини йўқотмайди (буни қўллаб кўрганлар фикрига кўра). Ўзим синаб кўрмаганман. Агар бу усулни қўллаб кўрган бўлсангиз, фикрларингиз билан ўртоқлашинг.\nГулларни сақлашда гулдонга солиб қўйилган оддий мис тангалар ҳам ёрдам бериши мумкин. Мис оксидловчи модда вазифасини бажаради ва зарарли микроорганизмлар пайдо бўлишини секинлаштиради.\nЛолалар учун яна бир маслаҳат. Поясини муздек сувга солиш ва ҳар куни эрталаб 1 см. га калталаштириб туриш гулларни узоқ сақлашга ёрдам беради.\nДемак, сизга совға қилинган гулдасталарни узоқроқ сақлаш бўйича маслаҳатлар тўпламига эга бўлдингиз. Улар ёрдамида севган гулларингиз умрини узайтириш имконига эгасиз. Бу борада эришган ютуқларингизни биз билан бўлишишни унутманг!


«Қатраға чун тарбият этти садаф…» | QISHLOQ HAYOTI\nПрезидентимиз томонидан 2018 йил 28 февралда қабул қилинган “Давлат мактабгача таълим муассасалари ходимларининг айрим тоифалари меҳнатига ҳақ тўлашни такомиллаштириш чора-тадбирлари тўғрисида”ги қарори умрини бола тарбиясидек улуғ ишга бағишлаган неча ўн минглаб фидойи тарбиячи-хизматчиларга янги куч-ғайрат, илҳом бағишлади.\nКейинги бир йилда таълим-тарбия соҳасида амалга оширилган ишларнинг салмоғи бир неча ўн йилларга татийди.\nПрезидентимиз томонидан ёш авлод тарбиясининг муҳим бўғини бўлган мактабгача таълим тизимини ривожлантиришга катта эътибор берилмоқда. 2017 йил 16 август ва 19 октябрь кунлари бўлиб ўтган йиғилишларда мазкур масала атрофлича муҳокама қилинган эди. Давлатимиз раҳбарининг 2017 йил 30 сентябрдаги “Мактабгача таълим тизими бошқарувини тубдан такомиллаштириш чора-тадбирлари тўғрисида”ги фармони ҳамда “Ўзбекистон Республикаси Мактабгача таълим вазирлиги фаолиятини ташкил этиш тўғрисида”ги қарори соҳа равнақи учун янги истиқболларни очиб берди.\nДавлатимиз раҳбари жойларда халқ билан мулоқот чоғида ҳам доимо ушбу масалага алоҳида эътибор қаратиб келмоқда. Яқинда қабул қилинган қарор эса ниҳоятда улуғ ишларга дастуриламал бўлиши шубҳасиз.\nҚарорга мувофиқ, жорий йилнинг 1 мартидан бошлаб мудирлар, тарбиячилар, методистлар, ўқитувчилар, дефектологлар, психологлар, мусиқа раҳбари ва тарбиячининг ёрдамчилари ойлик маошлари 30 фоизга, 1 сентябрдан бошлаб эса тайёргарлик гуруҳида фаолият юритадиган ходимларнинг базавий тариф ставкалари миқдорларини умумтаълим мактаблари бошланғич синф ўқитувчилариникига тенглаштирган ҳолда 30 фоизга оширилиши соҳага кўрсатилаётган эътибор ва ғамхўрликнинг яна бир амалий ифодаси бўлди. Бу, албатта, ҳар бир ходимни моддий манфаатдорлигини ошириши билан бир қаторда уларнинг ўз касбига бўлган масъулиятини ҳам юксалтиради. Шу ўринда вилоятимизнинг Деҳқонобод, Касби, Миришкор, Қамаши, Чироқчи, Нишон, Яккабоғ ва Ғузор туманлари мактабгача таълим муассасаларида болалар сақлангани учун амалдаги ота-оналар тўлови миқдори 2023 йил 1 январгача бўлган муддатда икки баробарга қисқартирилгани юртимизда ёш авлод таълим-тарбияси, оилалар фаровонлиги устувор масала сифатида қўйилаётганидан далолат беради. Бундай юксак ишонч ва рағбатга муносиб бўлиш учун ишлаш, изланиш ва муттасил ўқиб-ўрганишимиз шарт.\nКейинги бир йилда биргина Қарши шаҳрида бу соҳада амалга оширилган ишларни айтиб ўтишни жоиз топдик. Соҳага кўрсатилаётган эътибор туфайли қисқа муддат ичида Қарши шаҳридаги Ислом Каримов кўчасида алоҳида мослаштирилган бинога эга бўлдик. Бўлим учун Қарши политехника касб-ҳунар коллежидан 15 та хона ажратилди. Самарали фаолият юритишимиз учун жиҳоз ва компьютерлар етарли. Маъмурият, марказлашган молия-бухгалтерия хизмати тажрибали ҳамда малакали ходимлар ҳисобига мустаҳкамланди.\nҚарши шаҳрида ҳозирги кунда 39 та мактабгача таълим муассасаси мавжуд бўлиб, умумий қуввати 7 минг 600 ўринни ташкил этади. Уларда 7 минг 100 нафар 3 ёшдан 7 ёшгача бўлган болалар таълим-тарбия олмоқда. Мактабгача таълим муассасасининг 30 таси намунавий, 9 таси мослаштирилган бинода жойлашган. Давлат дастури асосида сўнгги уч йилда 6 та, 2015 йилда эса 11 та мактабгача таълим муассасаси биноси таъмирланди. Жорий йилда ҳам бу борадаги ишлар жадал олиб борилаётир. Шаҳардаги 2-махсус мактабгача таълим муассасасида, шунингдек, 41-мактабгача таълим муассасасида капитал реконструкция ишлари бошлаб юборилди. Бундан ташқари, Қарши шаҳрининг Шайхали қўрғонидаги 38- ҳамда “Хонтепа” МФЙдаги 36-мактабгача таълим муассасалари капитал таъмирлаш режасига киритилган.\nМактабгача тарбия муассасасидаги болаларнинг тўғри ва сифатли овқатланиши бўйича ҳам қатъий назорат ўрнатилган. 2018 йилнинг 1 январидан эътиборан ягона таомнома асосида овқатланиш ташкил этилди.\nТарбияланувчиларни мактабга тайёрлаш мақсадида мавжуд мактабгача таълим муассасаларида рус ва инглиз тили, 14-, 17-, 25-, 39-МТМларда бадиий гимнастика тўгараклари иш бошлади. Ҳафтанинг ҳар пайшанба куни шаҳарда мактабгача тарбия муассасалари куни, деб эълон қилинган. Қарши шаҳар ҳокими ва ишчи гуруҳ аъзолари жойларда амалга оширилаётган ишлар билан танишиб, мавжуд камчиликларни бартараф этишда ва ҳомийлик ёрдами кўрсатишда бевосита иштирок этмоқдалар.\nАйни пайтда шаҳардаги мактабгача таълим муассасалари 1-, 2-, 3-тоифага бўлинган ҳолда ўрганилиб, уларни янада такомиллаштириш учун барча куч ва имкониятлар ишга солинмоқда. Давлатимиз раҳбари раислигида жорий йилнинг 14 февраль куни мактабгача таълим тизимини ислоҳ қилиш ва ривожлантириш бўйича кўрилаётган чора-тадбирлар натижадорлиги таҳлилига бағишланган видеоселектор йиғилишида давлат-хусусий шериклик асосида хусусий боғчалар ташкил этиш бўйича муҳим вазифалар ҳақида алоҳида тўхталиб ўтилди. Қарши шаҳрида тадбиркорлар томонидан 50 дан ортиқ хусусий боғча ташкил этиш бўйича таклифлар билдирилган бўлиб, айни пайтда улар ўрганиб чиқилмоқда. Жорий йилнинг дастлабки чорагида шаҳарда иккита хусусий боғча фаолият кўрсатади.\nМактабгача таълим муассасаси тарбиячиларининг савияси, билим ва педагогик маҳоратини ошириш ҳам муҳим аҳамият касб этади. Ҳозирги кунда мавжуд мактабгача таълим муассасаларида жами 1382 нафар ходим фаолият кўрсатади. Шундан олий маълумотлилар 124 нафарни, ўрта махсус маълумотлилар 420 нафарни, умумий ўрта маълумотлилар 838 нафарни ташкил этади. Айни пайтда 200 нафардан зиёд ўрта махсус маълумотига эга бўлган ходимлар бакалавриат йўналишида таълим олиш истагини билдирмоқда.\nЖорий йилнинг 22 февралидан Қарши давлат университети билан ҳамкорликда мактабгача таълим муассасалари тарбиячилари, амалий психолог ва дефектологларни қайта тайёрлаш курслари ташкил этилди. Янги ўқув йилидан бошлаб олий таълим муассасаларида сиртқи ва кечки шаклда бакалаврлар тайёрлаш бўлими фаолият кўрсатиши режалаштирилган. Шунингдек, Жанубий Кореянинг Пучон университети билан ҳамкорликда Тошкент шаҳрида Мактабгача таълим университетининг ташкил этилиши тизим фаолиятида кескин бурилиш ясаши кутилмоқда.\nҲазрат Навоий кишининг чинакам инсонлиги унинг наслида эмас, балки яхши тарбия ва таълим олиши билан белгиланади, дея шундай таъриф этади:\nБилки кичикликта эрур парвариш.\nТифл – гўдак, бола. Демак, болани жуда кичиклик вақтидаёқ тарбия этиш лозим деб қаралади. Бола тарбияси ёшлигидан бўлар экан, у садаф ичида дурнинг етишиб чиқишига ўхшатилади.\nАнглаб турибмизки, таълим-тарбия давлатимиз раҳбарининг доимий эътиборида. Бу соҳага оид қабул қилинаётган фармон ва қарорлар, бошқа ҳужжатлар, бугун мамлакатимиз таълим тизимида амалга оширилаётган ислоҳотлар яқин келажакда улкан мўъжизалар, ёрқин самаралар беришига ишонч уйғотади. Бу ишонч бизни янада фаолроқ бўлишга, виждонан ишлашга чорлайди.\nҚарши шаҳри Мактабгача таълим бўлими мудираси.


Кластер таклифларни рад этди. Комиссия хулоса бериш учун вақт сўраган. Фермерлар тақдири сўроқ остида… - EFFECT.UZ\nСурхондарё вилояти Қизириқ туманида фермерларнинг ери “SURXON COTTON TEXTILE CLUSTER” МЧЖ номидаги кластерга олиб берилмоқда.\nИдоралараро тузилган комиссия аъзолари кластер раҳбари Саидқул Арабовга фермерлар билан фьючерс шартнома асосида ишлаш таклифини беришди. Аммо кластер раҳбари мазкур таклифга рад жавобини берди. Сабаби кластер учун бу манфаатли эмас.\nТуман ҳокими Илҳом Юсупов банклардан кредит қарзлари бор ҳамда хориж давлатларига қора мол харид қилиш учун пул ўтказган фермер хўжаликларининг ери олинмаслигини айтди. Бироқ ҳоким журналист Фазлиддин Меҳмоновнинг бу борада берган саволига қониқарли жавоб бермади. Ҳокимга кўра, ер фермер хўжалигида қолган тақдирда кластер унинг устидан назорат қилади.\nЖурналист: Фермер хўжаликларининг ерлари туман ҳокимияти захирасига олинса, қандай қилиб уларнинг ерлари ўзларида қолади? Ер кластерга берилиш арафасида, берилди ҳам дейлик аммо кластер ҳам тадбиркор фермер ҳам тадбиркор. Ўзбекистон қонунчилигида бир тадбиркор бошқа тадбиркорни назорат қилиши мумкинми?\nҲоким: Кредит олган ва қорамол сотиб олиш мақсадида пул чиқарган фермерларнинг ерлари олинмайди, бироқ ерларни назорат қилиш ваколати кластерга топширилади. Шундай, ишлайверади!\nБундан ташқари, туман ҳокимлик биносида бўлиб ўтган мазкур давра суҳбатида фермерларнинг ерни ҳокимият захирасига қайтариш йўлида олинган мажбурий аризалари тўғрисида ҳам сўз борди.\nЖурналист Фазлиддин Меҳмоновнинг бу масаладаги ўринли саволига деярли ҳеч кимдан қониқарли жавоб чиқмади. Комиссия таркибида бўлган прокуратура вакили ва туман ИИБ бошлиғи мазкур масала ҳақида сўз кетганда хонадагилар сукут сақлашни маъқул кўрди.\nИдоралараро тузилган комиссия шанба, 16 январь кунига қадар вақт олди ҳамда масалани ижобий ҳал қилишга ваъда берди. Қизириқ туманидаги 568 фермер хўжалигининг тақдири айни вақтда сўроқ остида…\n“Болаларимиз кетмасин” – Тошкентда 8000 талабага мўлжалланган Президент университети очилади


Хокимият - Ҳисоб палатаси Қонунчилик палатасида ҳисобот бермоқда\nТаъкидлаш жоиз, Ўзбекистон Республикаси Ҳисоб палатаси мамлакатимизнинг энг олий ташқи аудит ва молиявий назорат органи бўлиб, Олий Мажлис палаталарига ҳисобдордир. Депутатлар ўз конституциявий ваколатлари доирасида ҳар йили Ҳисоб палатасининг ҳисоботини кўриб чиқадилар.\nМазкур жараёнда депутатлар парламент назоратини амалга ошириш ва қонун ижодкорлиги фаолиятини такомиллаштириш, назорат-таҳлил тадбирларига фуқаролик жамияти институтларининг вакилларини фаол жалб этиш юзасидан парламент ва Ҳисоб палатасининг ўзаро ҳамкорлигини кучайтиришга қаратилган қатор таклифларни билдирадилар.\nЯқин кунларда парламент қуйи палатасида халқ вакиллари Ҳисоб палатасининг ҳисоботини эшитади. Ҳисобот дастлаб сиёсий партияларнинг фракцияларида кўриб чиқилади. Фракциялар Ҳисоб палатасининг фаолиятини қандай баҳолайди?\nБу ҳақда маълумотлар бериб борамиз.\nНашр этиш Ўқилди : 10825


13:23 / 13.01.2016 | lutfilloh | 1623\nАссалому алайкум! Исмоил ака устоз, Мусо билан Қорун алайҳимассаломлар ака-ука бўлишганми? Мен “islom.uz” сайтидаги бир мақолада Мусо алаҳиссалом Аллоҳга дуо қилиб Қорун алайҳисаломни ерга юттирганларини ўқидим. Бу ўз укаларими ё бошқа бир Қорунними? Саволим ўринсиз бўлса минг бор узр. Аллох сизлардан рози бўлсин.\nВа алайкум ассалом! Мусо билан Қорун эмас, Мусо билан Ҳорун. Ҳорун алайҳиссалом Мусо алайҳиссаломдан уч йилдан кейин туғилганлар. У зот туғилган пайтларда Фиръавн бану исроил ўғил болаларини қатл қилишни тўхтатган пайт эди. Баъзилар “Ҳорун алайҳиссалом Мусо алайҳиссаломдан уч ёш катта бўлган” дейишади. Аллоҳ таоло “Тоҳа” сурасида марҳамат қилиб :\n24. Фиръавнга бор, чунки у туғёнга кетди». Яъни «Эй Мусо, сени пайғамбар қилиб танлаб олдик, муқаддас Туво водийсида нидо қилдик, улкан мўъжизаларимиздан кўрсатдик. Энди сен Миср подшоҳи Фиръавн олдига бор. У, шубҳасиз, ҳаддан ошиб, туғёнга кетди. Уни йўлга солиш керак», деди.\nАллоҳ томонидан ўзига ўта масъулиятли вазифа юклатилганини чуқур ҳис этган Мусо алайҳиссалом бу амри илоҳийни қабул этдилар. Фиръавннинг олдига боришларидан олдин ҳар нарсага қодир Аллоҳ таолодан ўзларининг машаққатли ишларида зарур бўладиган ёрдамларни бир йўла сўраб олдилар.\nМусо алайҳиссалом Аллоҳ таолодан энг аввал: «Роббим, менинг кўксимни кенг қил», – деб сўрадилар. Чунки одамларни Аллоҳнинг динига даъват қилишда қалбнинг кенг бўлиши жуда муҳимдир. Қалби тор одам даъват ишини эплай олмайди. Қалби кенг одам эса ҳатто даъват йўлидаги машаққатлардан роҳатланади. Кейин Мусо алайҳиссалом Аллоҳдан енгиллик сўрадилар: «Менинг ишимни осон қил». Аллоҳ ишини осон қилмаса, инсон ҳеч нарсага эриша олмайди. Инсоннинг ўзига қўйиб берилса, нима ҳам қила олар эди у?! Фақат Аллоҳ таоло ёрдам бериб, ишини осон этган одамгина бирор нарса қила олиши мумкин. Мусо алайҳиссаломнинг Аллоҳга учинчи тилаги: «Тилимдаги тугунни ечгин», дейиш бўлди. Тилнинг бурро бўлиши ҳам даъватчилар учун жуда керак. Мусо алайҳиссаломнинг тилларида бир оз дудуқлик бор эди. Аллоҳдан ўша дудуқлик тугунини ечишини сўрадилар. Тилакнинг ортидан: «Сўзимни англасинлар», – деб, ўшанда одамлар у кишининг сўзини яхшироқ тушунишларини ҳам қўшиб қўйдилар. Мусо алайҳиссалом Аллоҳ таолодан сўраган тўртинчи тилак: «Менга ўз аҳлимдан бир вазир қилиб бер». Яъни «Менга машаққатли ишларда ёрдам берадиган, оғиримни енгил қиладиган бир ёрдамчи бер», – дедилар. Ўша вазир ўзларининг аҳлларидан бўлишини ҳам қўшиб қўйдилар. Чунки аҳлини тушуниш осон, у билан бирга ишлаш осон. Кейин Мусо алайҳиссалом вазир қилиб кимни хоҳлаётганларини очиқ айтдилар: «оғам Ҳорунни». Ўзларининг катта акалари Ҳорун алайҳиссаломни Мусо алайҳиссалом яхши билишлари турган гап. Айнан Ҳорун алайҳиссалом Мусо алайҳиссаломга вазир бўлиш салоҳиятига эга эдилар. У киши тили ўткир ва фасоҳатли, босиқ-вазмин ва саботли одам эдилар. Мусо алайҳиссалом ана шу сифатларга эга бўлган оғаларининг пайғамбарликка шерик бўлишини сўрадилар. «Уни ишимга шерик айла…» дейишлари шу маънони англатади. Мусо алайҳиссалом сўзларининг ниҳоясида бу талабларни қўйишдан қандай мақсадлари борлигини ҳам айтдилар: «Сенга кўп тасбеҳ айтишимиз учун ва Сени кўп зикр қилишимиз учун». Шу билан бирга, уларнинг эҳтиёжларини Аллоҳ таолонинг Ўзи билиб турганини ҳам айтиб қўйдилар: «Албатта, Сен Ўзинг бизни кўриб турувчи эдинг». «Ҳолимизни биласан. Заифлигимизни кўряпсан. Камчиликларимиз Ўзингга маълум». Мусо алайҳиссалом тилакларини тугатишлари биланоқ, Аллоҳ таоло бу тилакларни амалга оширганини билдирди.("Тафсири Ҳилол" китобидан). Сиз айтган дуоибад қилинган инсоннинг исми Қорун бўлган. У ҳақида Аллоҳ таоло “Қосос” сурасида марҳамат қилади :\n76. Албатта, Қорун Мусо қавмидан бўлиб, уларга такаббурлик қилди. Биз унга калитлари бир гуруҳ қувватлиларга ҳам оғирлик қиладиган хазиналарни берган эдик. Ўшанда қавми унга: «Ҳовлиқма, албатта, Аллоҳ ҳовлиққанларни суймас. Қуръони Карим Қоруннинг таржимаи ҳоли билан машғул бўлмайди. Унинг қачон ўтгани ҳақида ҳам хабар бермайди. Балки Қорун қиссасидан одамларга асрлар оша ибрат бўладиган жойини келтиради. Шунинг ўзи кифоя. «Албатта, Қорун Мусо қавмидан бўлиб, уларга такаббурлик қилди». Демак, Қорун Мусо алайҳиссаломнинг қавмларидан, яъни Бану Исроил қавмидан бўлиб, қавмига такаббурлик қилган. Қоруннинг такаббурлиги сабабини кейинги жумладан биламиз. «Биз унга калитлари бир гуруҳ қувватлиларга ҳам оғирлик қиладиган хазиналарни берган эдик». Қорун катта бойликка учиб, қавмига такаббурлик қилди. Мол-мулки шу даражада кўп эдики, хазиналарининг калитларини кўтариш бир тўда кучли одамларга ҳам оғирлик қилар эди. Ўша вақтда шунчалик молга эгалик уни ҳовлиқтириб юборади. Шу сабабли, ўз қавмига такаббурлик қилади. «Ўшанда қавми унга: «Ҳовлиқма, албатта, Аллоҳ ҳовлиққанларни суймас», – дедилар. Молу мулкка берилиб, ҳовлиқиб кетиш яхшиликка олиб келмайди. Молу дунёга берилган киши одамларни, яхшиликни, ҳатто Аллоҳни ҳам ёдидан чиқаради. Унинг бутун вужуди, фикри-зикри мол билан машғул бўлиб қолади. Ҳамма нарсани молу мулк билан ўлчайдиган ҳолга келади. Бундай кишиларни эса, албатта, Аллоҳ суймайди. Қавм Қорунга насиҳат қилишда давом этди:\n77. Ва Аллоҳ сенга берган нарса билан охиратни изла, бу дунёдаги насибангни ҳам унутма. Аллоҳ сенга яхшилик қилганидек, сен ҳам яхшилик қил. Ер юзида бузғунчиликни истама. Албатта, Аллоҳ бузғунчиларни суймас», – дедилар. Аллоҳ таоло берган молу дунёга қандай муносабатда бўлиш кераклиги ушбу ояти каримада ўз аксини топган. Мусулмон банда қўлига молу дунё тушганда, ўзини худди шу оятга мос тутмоғи лозим. «…Аллоҳ сенга берган нарса билан охиратни изла...» Мусулмон одам, аввало, Аллоҳ берган молу дунё билан охиратни излашга интилади. Яъни молу мулкини шариатда кўрсатилган, охиратда фойда берадиган жойларга сарфлайди. Ҳаром-хариш, гуноҳ, фисқу фужур ва беҳуда ишларга сарф этмайди. Чунки беҳуда ишларга сарфланган молу дунё бу дунёда ҳам, у дунёда ҳам фойда бермайди. Аксинча, икки дунёда ҳам зиён келтиради. Лекин мусулмон одам охиратни ўйлаб, бу дунёсини тарк қилиб, унутиб ҳам юбормайди. «...бу дунёдаги насибангни ҳам унутма». Бу дунёда ҳам яхши яшаб, Аллоҳ берган молу дунёдан ҳалол йўл билан, такаббурлик қилмай фойдаланади. Чунки Аллоҳ таоло ҳалол-пок ризқларни бандалар фойда, ҳузур ва лаззат олишлари, сўнгра уларни берган Зотга шукр қилишлари учун яратган. Ана шунда тавозуъли, ширин ва бахтли-саодатли ҳолга эришилади. «Аллоҳ сенга яхшилик қилганидек, сен ҳам яхшилик қил». Ҳалол-пок молу дунё Аллоҳнинг бандасига берган ҳадяси ва яхшилигидир. Ўша илоҳий неъматдан баҳраманд бўлган ҳар бир банда бошқа одамларга ҳам яхшилик қилиши керак. Турли сабабларга кўра ноқулай иқтисодий ҳолатга тушиб қолган биродарларига ёрдам бериши, бева-бечора, фақир-мискинларнинг ҳолидан хабар олиши, мусулмонлар манфаати йўлида хайру эҳсонлар қилиши шу жумладаги ишлар қаторига киради. «Ер юзида бузғунчиликни истама. Албатта, Аллоҳ бузғунчиларни суймас». Молу дунёга қувониб, унга ишониб, бузғунчиликка – фасод ишларга берилиш ҳеч тўғри келмайди. Аллоҳ бузғунчиларни хуш кўрмайди. Шунинг учун улар икки дунёда хору зор бўладилар. Аммо молу дунё қўлига тушган одамларда диндорлик, тақво бўлмаса, ҳовлиқиб кетадилар, дарров бузғунчилик қилишга киришадилар. Қорун ҳам ўшандай нафси бузуқ, насиҳат кор қилмайдиган, молу дунё қутуртирган одамлардан эди. У ўз қавмининг насиҳатларини қулоққа олмади.\n78. У (Қорун): «Менга у фақат ўзимдаги илм туфайлигина берилгандир», – деди. Албатта, Аллоҳ ундан олдинги авлодлардан ундан кўра қувватлироқ, ундан кўра кўпроқ (мол) жамлаганларни ҳалок этганини у билмасмиди?! Жиноятчилардан гуноҳлари ҳақида сўраб ўтирилмас. Дунёдаги кўплаб молу дунё соҳиблари каби, Қорун ҳам бойлигига ўз назари билан қарар эди. Бу молу мулк менга илмим туфайли берилди, мен ўзимдаги қобилиятни, илмни ишга солиб, мол топдим, энди қандай қилиб сарфлашни ҳам ўзим биламан, деб ўйлар эди. Мусулмон бўлмаган бойларнинг барчалари доимо худди шундай ўйлайдилар. Шунинг учун ҳам, улар туғёнга кетадилар, бошқалар устидан такаббурлик қиладилар. Ер юзида бузғунчилик содир этадилар. Ислом хусусий мулкчиликка кенг йўл очиб беради, кишилардаги мол-мулк топиш рағбатини қўллаб-қувватлайди. Аммо мол-мулк доимо ҳалол-пок йўл билан топилишини таъкидлайди ва текширади. Шунингдек, топилган мол-мулкни ҳалол-пок йўлда сарфлаш зарурлигини ҳам қаттиқ тайинлайди. Мол-мулк эгасини туғёндан, такаббурликдан ва ер юзида бузғунчилик қилишдан қайтаради. Қиссада тилга олинган Қорун ер юзида бузғунчилик қиладиган мулкдор бойлардан эди. «У (Қорун): «Менга у фақат ўзимдаги илм туфайлигина берилгандир», – деди». Яъни «Менга мол-дунё фақат илмим туфайли келди. Уни мен топдим. Сизларнинг менга молни қандай сарфлашим ҳақида маслаҳат беришингиз нимаси? Нима қилишни ўзим биламан. Унинг бу ғурури танқид қилиниб, унга ўзини сал босиб олиш, ўтган бойларнинг аҳволига бир назар солиш кераклиги эслатилди. «Албатта, Аллоҳ ундан олдинги авлодлардан ундан кўра қувватлироқ, ундан кўра кўпроқ (мол) жамлаганларни ҳалок этганини у билмасмиди?!» У ўзича, мол-дунё билан хоҳлаган ишни қиламан, деб ўйлаётган бўлса керак. Йўқ, Аллоҳнинг иродаси билан Унинг азоби келганда, давлати қанча кўп бўлмасин, молу дунёси ҳеч кимни ҳалокатдан тўсиб қола олмайди. Қорундан олдинги асрларда ўтган турли бойларни Аллоҳ таоло ҳалок қилган. Ўша бойлар Қорундан кўра кўпроқ молу мулк тўплаган эдилар. Аммо туғёнга кетиб, такаббурлик қилганлари учун ҳалокатга учрадилар. Уларни ҳалок қилган Аллоҳ Қорунни ҳам йўқотиши ҳеч гап эмас. «Жиноятчилардан гуноҳлари ҳақида сўраб ўтирилмас». Ҳа, Қорунга ўхшаганларни сўраб-суриштириб ўтирмай, ҳалок қилиб юборилаверади.\n79. Бас, у (Қорун) қавми ҳузурига зебу зийнати ила чиқди. Дунё ҳаётини истайдиганлар: «Қани энди, Қорунга берилган нарсадан бизга ҳам бўлса эди. Дарҳақиқат, у улкан насиба эгасидир», – дедилар. Ўз қавмининг инсофли, билимли одамларининг насиҳатига қулоқ осмаган, мол-дунёси кибр ва туғёнга кетказган Қорун бойлиги билан фахрланишда давом этди: «Бас, у (Қорун) қавми ҳузурига зебу зийнати ила чиқди». Қорунга ўхшаган бойларнинг умумий одати шу. Такаббурликка берилиб, молу дунёси билан фахрланувчи бой доимо инсонлар орасига зебу зийнати билан чиқишга ҳаракат қилади. Улар бошқа одамлардан ўз кийимлари, маркаблари, юришлари, хизматкорларининг кўринишлари ва бошқа нарсалари билан ажралиб туришни истайдилар. Бундай бойлар нима қилиб бўлса ҳам, одамларни ўз зебу зийнатлари билан қойил қолдиришга ҳаракат қиладилар. Мақсадларига қисман эришадилар ҳам. Баъзи бир кишилар уларга ҳавас қилишади, кўнгилларидан ҳар хил фикрларни ўтказишади, турли гапларни айтишади. Қорун ўз қавми ичига зебу зийнати ила чиққанида ҳам шундай бўлди. «Дунё ҳаётини истайдиганлар: «Қани энди, Қорунга берилган нарсадан бизга ҳам бўлса эди. Дарҳақиқат, у улкан насиба эгасидир», – дедилар». Молу дунёсига ишониб, мутакаббирлик билан ғурурга кетган, дунёда бузғунчилик қилишга уринган ношукр одамга фақат бу дунё ҳаётини ўйлайдиган кишиларгина ҳавас қилиши мумкин. Ушбу дунёнинг беш кунлик матоҳига эришишдан бошқа мақсади йўқларгина ўша туғёнкор, бузғунчи кимсага ўхшаган бўлишни орзу қилиши мумкин. Ана ўшаларгина ғурурга кетган мазкур мутакаббирни «улуғ насиба эгаси» дейишлари мумкин. Аммо ўзини таниган билим эгалари умуман, бошқача фикрда бўладилар.\n80. Илм берилганлар эса: «Вой бўлсин сизларга! Иймон келтириб, солиҳ амалларни қилганлар учун Аллоҳнинг савоби яхшидир. Унга фақат сабр қилганларгина эришурлар», – дедилар. Доимо, ҳамма жамиятларда модда туғёнидан устун тура оладиган, унинг ҳойи-ҳавасига учмайдиган, моддий бойликнинг ҳаётдаги ўрнини тўғри баҳолай оладиган кишилар ҳам бўлади. Улар бу мавқифларида ўзларига берилган тўғри илмга асосланадилар. Улар молу дунё фитнасига учмайдилар. Бой-бадавлат бузғунчиларнинг зебу зийнатларига ҳавас қилмайдилар. Аксинча, зебу зийнатга берилганларга насиҳат қилиб юрадилар. «Илм берилганлар эса: «Вой бўлсин сизларга! Иймон келтириб, солиҳ амалларни қилганлар учун Аллоҳнинг савоби яхшидир». Бу дунёда ҳойи-ҳавасга, зебу зийнатга сабаб бўладиган мол-мулкдан кўра, Аллоҳ таоло иймон ва амали солиҳ учун берадиган савоб яхши эканини одамларга эслатиб турадилар. Кишиларни иймонга, амали солиҳга чақирадилар. Аллоҳнинг савобига эришиш учун сабр-чидам зарурлигини ҳам айтадилар. «Унга фақат сабр қилганларгина эришурлар», – дедилар». Ҳа, Аллоҳнинг савобига эришиш учун сабр-бардош керак. Иймонли бўлиш қийинчиликларига ва солиҳ амаллар йўлидаги тўсиқларга ҳамда бу дунё зебу зийнатларидан ўзини тийиш йўлидаги машаққатларга сабр қилиш керак. Молу дунё фитнасига учмаслик лозим. Ана ўшандагина Аллоҳ таолонинг савобига эришилади. Қорун қавмида ҳам илмли кишилар бор эди. Улар ўз вазифаларини адо этдилар. Аввал Қорунга, сўнгра унга ҳавас қилаётган кишиларга насиҳат қилдилар. Бир томонда молу дунё билан ғурурланишнинг, туғёнга кетишнинг чўққисига чиқиб олган Қорун. Иккинчи томонда унинг қавмидан бўлган, ҳаёти дунёни хоҳлайдиганлар. Улар, қани энди, бизда ҳам Қорунга берилган молу мулк бўлса эди, деб ҳавас қилиб турибди. Учинчи томонда эса илм берилганлар. Улар, Аллоҳнинг савоби яхшироқ, демоқдалар. Энди хотима – ажрим қилувчи ҳолат ҳам керак. Шундай бўлди ҳам:\n81. Бас, Биз уни ва унинг ҳовли-жойини ерга юттирдик. Унга Аллоҳдан ўзга ёрдам берадиган гуруҳ бўлмади, ўзи нусратга эришувчилардан ҳам бўлмади. Ҳаммаси оддийгина тугади. Қорунни ҳам, ҳовли-жойини ҳам ер ютди-қўйди. Қорун ҳам, унинг бойликлари ҳам, кибру ҳавоси ҳам йўқ бўлди-кетди. Қорунга Аллоҳнинг азоби келганида, унга ёрдам берувчи топилмади. Унинг ўзи ҳам илми ила, молу дунёси ила ўзини қутқариб қола олмади.\n82. Ва кечагина унинг маконини орзу қилаётганлар: «Воажаб, Аллоҳ бандаларидан Ўзи хоҳлаганларига ризқини кенг ёки тор қиладиганга ўхшайдир. Агар Аллоҳ бизга лутф қилмаганида, бизни ҳам ерга юттирар эди. Воажаб, кофирлар нажот топмайдиганга ўхшайди-ку!» – дейишга ўтдилар. Дунё ҳаётига берилган ғофилларнинг кўзи шунга ўхшаш фалокатлар вақтида очилиши мумкин. Қорунни ва унинг ҳовли-жойини ер ютганидан кейингина унга ҳавас қилаётган одамларнинг, дунё ҳаёти ихлосмандларининг кўзи очилди. Ва кечагина унинг маконини орзу қилаётганлар: «Воажаб, Аллоҳ бандаларидан Ўзи хоҳлаганларига ризқини кенг ёки тор қиладиганга ўхшайдир», – дейишга ўтдилар. Аллоҳ таоло одамларнинг шахсига қараб эмас, ўзи билган ҳикматга биноан, бировга кўп, бировга оз ризқ беришини тушуниб етдилар. Қорунга ҳам молу дунё унинг илми туфайли эмас, Аллоҳнинг хоҳиши ва ҳикмати ила берилганини англадилар. Мол-дунё кишининг фазли, мартабаси бўла олмаслигини билдилар. «Агар Аллоҳ бизга лутф қилмаганида, бизни ҳам ерга юттирар эди». Кечагина молу дунё талабида юришган эди, бугун молу дунёдан маҳрум бўлганларини Аллоҳнинг лутфи деб тушунадиган бўлиб қолдилар. «Воажаб, кофирлар нажот топмайдиганга ўхшайди-ку!» – дейишга ўтдилар». Демак, нажот топмасликнинг асосий сабаби кофирликдир, фақирлик эмас. Шундай қилиб, сиёсий истибдод билан бўлган курашдаги каби, иқтисодий истибдод билан курашда ҳам иймон тарафи ютиб чиқди. Энди қиссага хотима ясалади:\n83. Биз ўша охират диёрини ер юзида баланд кетиш ва бузғунчиликни истамайдиганлар учун қилурмиз. Оқибат тақводорларникидир. Ўша, илмлилар айтган охират диёрини ер юзида Қорун каби такаббурлик ва бузғунчилик қилмаганлар, ер юзида уларнинг бўлишини истамайдиганларга берамиз. Ким тақводор бўлса, оқибат яхши бўлади.("Тафсири Ҳилол" китобидан). Валлоҳу аълам.\nСпирт заводда ишлаш


"Андижон" - "Насаф" баҳсида ягона гол ҳаммасини ҳал қилди\n19 февраль, 2021, 17:01\nТеглар:ФК Андижон | ФК Насаф\nКутилганидек, бугун Тошкентда “Андижон” ҳамда “Насаф” жамоалари иштирокида назорат учрашуви ўтказилди.\nИккала жамоа мураббийлари ҳам етакчи футболчиларини ушбу ўйин орқали яна бир бор кўздан кечирди. Беллашув тақдирини эса биргина гол ҳал қилди. “Насаф”нинг иқтидорли ўйинчиларидан бири Хусайн Норчаев томонидан киритилган ягона гол “Насаф”нинг ғалабасини таъминлади.\n“Андижон”: Низомиддин Зиёвуддинов, Иброҳим Отахонов, Усмонали Исмоналиев, Абдуғани Камолов, Суннат Хамиджонов, Муҳаммад Исаев, Бахтиёр Қосимов, Камрон Саидазимов, Эдгар Бернхардт, Фарход Соҳибжонов, Абдулхай Исмоилов.\nЗахирадаги футболчилар: Жавоҳир Қиличев, Жасур Умирзоқов, Камрон Нажафалиев, Мардон Абдуллаев, Муҳаммадкарим Тоиров, Суннатилла Мамадалиев, Даврон Фарҳодов.\n“Насаф”: Умид Эргашев, Хусниддин Алиқулов, Марко Станоевич, Умар Эшмуродов, Мурод Хўжамбердиев, Жўрабек Маннонов, Хусайн Норчаев, Шокир Йўлдошев, Акмал Мозговой, Шерзод Насруллаев, Ойбек Бозоров.\nЗахирадаги футболчилар: Азамат Сойибов, Сардор Саъдуллаев, Ғолиб Ғайбуллаев, Суҳроб Нуруллоев, Жаъфар Каримов, Файсал Траоре, Мухриддин Зиров, Шохмалик Комилов, Абубакрризо Турдиалиев, Жасур Жумаев.\nКлубнинг тақдирига бефарқ эмасман - Виктор Кумиковга "Насаф" таклиф билан чиққанми?\nОтабек Ғуломхўжаев: "Насаф" билан ўйин тарихда қолди, энди "Нефтчи"га қарши тайёрланамиз


Финляндия Россия билан темир йул алоқасини тўхтатди\nФинляндия Россия Федерацияси билан йуловчи темир йул алоқасини тўхтатди\nПОЕЗД РОССИЯ темир йул алоқаси ФИНЛЯНДИЯ\nФинляндия с 28 марта останавливает пассажирское железнодорожное сообщение с Россией поездами Allegro.\nБу ҳақда Финляндиянинг VR Group оператори маълум қилди, деб ёзади Reuters.\n«Финляндия ҳукуматининг 28-март, душанба кунги қарорига кўра, Allegro поездлари ҳаракати тўхтатилади. 27-март, якшанба куни Хелсинкида фақат Allegro эрталабки поезди Хелсинкидан Санкт-Петербургга қатнайди», — дейилади хабарда.\nҚайд этилишича, ҳукумат Россияга нисбатан жорий этилган санкциялар туфайли Хелсинки-Санкт-Петербург рейси мақсадга мувофиқ эмаслигини кўрсатиб, VR Group компаниясига мурожаат қилган.\nФинляндиянинг Европа ишлари ва давлат мулки вазири Титти Туппураиненнинг сўзларига кўра, поездлар ҳали ҳам Россияга кетаётганининг асосий сабаби Россияда яшовчи финларнинг ватанга қайтиши имкониятини сақлаб қолишдир.\n“Очиғи, “Allegro” поездлари билан боғлиқ вазият ўзгарди ва ҳаракатни давом эттириш давлат эгаси нуқтаи назаридан энди мақсадга мувофиқ эмас”, — деди вазир маҳаллий “Helsingin Sanomat” газетасига берган интервюсида.\nШунингдек, Россиядан Хелсинкига борадиган поездлар Россия ҳарбийлари Украинага бостириб киришининг илк кунлариданоқ россияликлар билан гавжум бўлгани ҳам маълум.\nФинляндия ва Россия ўртасидаги чегара шахсий автомобиллар орқали ўтиш учун очиқлигича қолмоқда.\nИталия россиялик олигархларнинг 140 миллион евро миқдоридаги активларини мусодара қила бошлади


Соғлиқни сақлаш вазири клиник ўлим ҳолатидаги болани қутқарган шифокорни мукофотлади - zarnews.uz\nМазкур жараёнда қаҳрамонлик кўрсатган 41 ёшли шифокор Сергей Владимирович Тобиас “Соғлиқни сақлаш аълочиси” кўкрак нишони билан тақдирланиб, ушбу мукофот Соғлиқни сақлаш вазири Алишер Шадманов томонидан топширилди. Бу ҳақда Соғлиқни сақлаш вазирлиги Жамоатчилик билан алоқалар бўлими хабар берди.\n– Фарзандимни қутқариб қолган шифокордан жудаям миннатдорман. Ота сифатида шифокорнинг бу фидойилигини ҳеч нарсага қиёслай олмайман. Бу ҳолат мен учун ҳақиқий қаҳрамонлик, – дейди 2 ёшли Умар Нуриллаевнинг отаси Дилшод Раззоқов. – Ушбу жараёнда битта шифокор тимсолида минглаб шифокорларимизнинг эзгуликка бой фаолиятининг масъулиятини, шарафини янада чуқурроқ ҳис этдим. Тиббиёт соҳасидаги жадал олиб борилаётган ислоҳотлар ҳам бежиз эмас. Бунинг ортида минглаб инсонларнинг саломатлиги, қувончи мужассам экан. Аҳамиятли жиҳати, икки ёшлик болани ҳаётга қайтараётган воқеалар тасвирланган видео минглаб маротаба кўрилди ва улашилди. Юзлаб интернет фойдаланувчилари томонидан шифокорнинг профессионал ва инсоний саъй-ҳаракатлари учун миннатдорлик билдирилди. Аслида кўп минг сонли шифокорларимиз фаолиятида бундай ҳолатлар тез-тез учраб туради. Шу боис ҳам уларнинг ҳар бир иш куни қаҳрамонликдир.


Душанбеда яна ëнилғи тақчил\n11 май 2021, Тошкент вақти: 16:10\nЭлектр таъминотидаги узилишлар ўтган йилги совуқдан юрак олдирган тожикистонликлар хавотирини тобора кучайтирмоқда.\nДушанбе шаҳри аҳолисини электр билан таъминлаш даражаси ёмонлиги туфайли шаҳар ҳокими Маҳмадсаид Убайдуллоев “Барқи тожик” ширкати билан судлашмоқчи.\nДушанбе шаҳар ҳокими матбуот хизматининг маълум қилишича, ўтган бир ҳафта давомида шаҳар ҳокими Убайдуллоев номига пойтахтликлардан электр таъминотидаги тез-тез узилишлар билан боғлиқ 240 та шикоят тушган.\nМатбуот хизмати вакилларига кўра, ҳар йили қиш арафасида “Барқи тожик” ва унга тегишли тузилмалар масъуллари ўз вазифаларини суиистеъмол қилишлари сабабли пойтахт аҳолиси азият чекмоқда.\n- Шуни назарга олган ҳолда, шаҳар ҳокими Убайдуллоев “Барқи тожик” ширкати ва унга тегишли идоралар масъулларини Тожикистоннинг “Истеъмолчилар ҳуқуқларини ҳимоялаш тўғрисида”ги қонуни талабларини бажармаётгани учун жавобгарликка тортиш ва аҳоли зарарларини ширкат ҳисобидан ундиришга қарор қилди, - деди шаҳар ҳокими матбуот котиби Шавкат Саидов.\nАйни пайтда “Барқи тожик” ширкати вакили Рашид Гулов Озодлик мухбири билан суҳбатда шаҳар ҳокимияти иддаолари асоссизлигини таъкидлади.\n- Душанбе шаҳридаги иссиқлик таъминлаш марказларининг деярли ҳаммаси ишга яроқсиз бўлиб қолган. Бу марказларни таъмирлаш ва аҳолини иссиқлик билан таъминлаш шаҳар ҳокимининг вазифаси. Шаҳар ҳокимияти бу марказларни таъмирлаб, уларни доимий табиий газ билан таъминлашни йўлга қўймагани сабабли ташқаридан олинаётган ва ички электр заҳираларимиз нафақат ёруғлик, балки иситиш тизимлари учун ҳам сарфланаяпти. Натижада трансформаторлар ишдан чиқиб, электр таъминотида узилишлар пайдо бўлаяпти, - деди “Барқи тожик” ширкати расмийси.\nАйни пайтда Рашид Гулов шаҳар ҳокимияти ва соҳа бўйича бир гуруҳ таҳлилчиларнинг электр энергияси ноқонуний тарзда мамлакат ташқарисига сотилаётганига оид иддаоларини ҳам рад этди:\n- Асосланмаган бу даъволар учун биз уларни судга беришимиз мумкин, - деди Рашид Гулов.\nЎтган йил қиш қаттиқ келгани сабабли минтақадаги дарёлар суви музлади, Норак сув омборида сув сатҳи хатарли нуқтага келиб қолди ва натижада Тожикистонда электр ишлаб чиқариш мумкин бўлмай қолди.\nЎзбекистон, Қирғизистон ва Туркманистон каби қўшни мамлакатлар эса ўзларида ҳам электрга эҳтиёж ошгани сабабли Тожикистонга электр экспорт қилишни тўхтатдилар.\nНиҳоят мамлакатда электр энергияси тақчиллиги юзага келиб, пойтахт Душанбеда ҳам электрга чеклов белгиланди. Бу эса, ўз навбатида, катта талофатлар¸ хусусан¸ чақалоқлар ўлимига сабаб бўлди.\nЎтган йилги қиш қаҳратонида 18 кунлик чақалоғи бешикда музлаб қолган пойтахтлик Муслима ўз ҳуқуқларини ҳимоялашни сўраб\nшу кунга қадар ҳукуматнинг бирор идорасига мурожаат этмаганини билдирди. Муслимага кўра, бу бефойда уриниш.\n- Кимга ҳам мурожаат этардим? Мурожаатдан нима фойда? Ким ҳам додимизга қулоқ тутарди? Шаҳар ҳокимининг “Барқи тожик” ширкатини судга бериб, шу йўл билан кўрган зарарларимизни ундан ундириб беришига ишонмайман. Чунки буларнинг ҳаммаси бир одам. Бу шунчаки “хўжакўрсин учун” қилинаётган иш. Аслида камбағал халқ ғами унинг ўзига керак, холос, - дейди Муслима.\nЖорий йил 5 ноябрида Сангтўда-1 ГЭСининг 2- агрегати ишга туширилиши маросимида нутқ сўзлаган Тожикистон президенти Имомали Раҳмон бу йил Душанбе шаҳри аҳолиси доимий электр билан таъминланишини ваъда қилди.\n- Аммо, - дейди Муслима, - бир ҳафтадан буён чироқсиз қолганмиз. Икки яшар болам шамоллаб қолмаслиги учун бешикда сақлаяпман. Маҳаллий ҳукуматлар электр етишмаслигини мамлакатда электр камлиги билан изоҳлашади.\nАйни пайтда¸ “Барқи тожик” ширкати расмийси Ўзбекистон ва Туркманистон Тожикистонга кунига 8 миллион кВт/соат электр узатиб тургани ҳамда мамлакатда кунига 40 миллион кВт/соат электр ишлаб чиқарилаётганини маълум қилди.\nБу эса, ширкат раҳбари Рашид Гуловга кўра, аҳоли ва саноат корхоналарини электр энергияси билан таъминлаш учун етарлидир.


Россия маҳаллий «Эльбрус-8С» процессоридаги илк компьютерларини намойиш этди\n«Эльбрус-8С» процессори Россияда ишлаб чиқилган бўлиб, Linux ядроси базасида яратилган «Эльбрус» операцион тизимида ишловчи компьютерларга мўлжалланган.\nWindows 10 S тизимини қўллаб-қувватловчи бошланғич даражадаги ноутбуклар нархи 189 АҚШ долларидан бошланиши айтилмоқда.\nMac’даги кераксиз иловаларни тезда ўчириб, жойни бўшатамиз\nApple компьютерларининг кўпчилигида деярли ишлатилмайдиган, аммо кўп жой эгаллаган йирик дастурлар ўрнатилган. Уларни осонгина топиш ва дискида жойни тезда бўшатиш мумкин.\nWindows’га пароль қўйиш ва уни олиб ташлаш\nОперацион тизимни пароль билан ҳимоялаш яхши, албатта, аммо баъзан у ноқулайликларга ёки ҳатто муаммоларга ҳам сабаб бўлиши мумкин. Шу боис, Windows тизимида...\nAcer компанияси аллақачон улкан мониторлари билан ном қозонган. Унинг бу турдаги мониторлари қатори яна бир — XR382CQK модели билан бойиди. Ушбу монитор...\nСунъий ва табиий ақллар баҳси\nОдамзод ҳамиша ақлли қурилмалар яратишга уриниб келади, сунъий онг – бу борадаги асосий мақсадлардан бири. Онгнинг, ақлнинг кучлилигини ўлчаш учун энг яхши воситалардан...\nWindows кўплаб хизматларни – фон режимида ишлаб, операцион тизимнинг нормал ишлашини таъминловчи дастурларни бошқаради. Уларнинг айримларидан жуда кам фойдаланамиз, баъзиларини эса умуман...\nБугунги кунда баъзи технология ва техникаларсиз кундалик турмушимизни тасаввур қилиш жуда қийин. Масалан, буларга телевизор, телефон, автомобиль ва бошқа шу каби жиҳозларни...\n26 декабрь – персонал компьютер “Йил одами” деб эълон қилинган сана\n1982 йилнинг 26 декабрь санасида машҳур Time журнали персонал компьютерни “Йил одами” деб эълон қилди. Бундай ном 1927 йилда ушбу журналга асос...\n“Нейро-М” гарнитураси нигоҳ билан компьютерни бошқаришга ёрдам беради\nРоссиянинг “Объединённая приборостроительная корпорация” номли компанияси турли электрон қурилмаларни нигоҳ билан бошқариш имкониятини берадиган гарнитура прототипини намойиш қилди, деб хабар бермоқда 3D...\nVensmile K8 компьютерини йиғиладиган клавитурага жойлаштиришди\nҲозирда анъанавий кейсда ишлаб чиқариладиган компьютерлар аста-секин ўз ўрнини турли форм-фактордаги корпусларга бўшатиб бермоқда. Компьютер тайёрлайдиган компаниялар янада ихчам ва ноанъанавий шаклдаги...\nEnermax Steelwing – алюминий корпусли замонавий кейс (Видео)\nEnermax компанияси тўлиқ алюминийдан ишланган, модерн йўналишидаги дизайнгга эга Steelwing номли компьютер кейсини намойиш этди. Кейс ихчам micro-ATX форм-факторида яратилган бўлиб, икки ён...\nHuawei февраль ойидан компьютер ишлаб чиқаришни бошламоқчи\nХитойнинг Huawei компанияси февраль ойида ўзининг биринчи шахсий компьютерини тақдим этиш ниятида. Бу хабарни Хитой нашрлари тарқатди. Huawei экспертлари Intel корпорациясининг мутахассислари...\nКомпьютердан қандай фойдаланасиз?\nҲар қандай буюм узоқ йиллар хизмат қилиши учун, албатта, унга қоидасига мувофиқ муносабатда бўлиш ва белгиланган тартибда фойдаланиш жуда зарур. Айниқса, бу...\nToshiba шахсий компьютерлар бозоридан кетади…ми?\nМустақил манбанинг The Wall Street Journal`га таяниб ёзишича, Япониянинг Tosiba компанияси компьютерлар ишлаб чиқариш йўналишини сотувга қўйишга қарор қилди ва айни пайтда...


Парҳезшунослар ойига беш кун овқатдан дам олиш қаришни секинлаштиришини айтди\n15:02 / 19.06.2015\nЖанубий Каролина университети олимларининг фикрича, ойига беш кун истеъмол қилинаётган овқат ҳажмини 34-54 фоизга тушириш қаришнинг секинлашувига олиб келади. Шунингдек, бу хотирани, юрак ва қон томирларининг ишлашини яхшилаб, саратон ва диабет келиб чиқиши эҳтимолини камайтиради. Тадқиқотнинг тўла матни университет сайтига жойлаштирилган.\nОлимлар сичқонларда тажрибалар ўтказиб кўришди. Доимий равишда чекланмаган миқдорда калориялар истеъмол қилган сичқонлар ойига беш кун парҳезга киритилди. Бунинг натижасида уларнинг соғлиғи анча яхшиланиб, қариш жараёни секинлашган.\nМақолада айтилишича, тажрибаларда олинган натижалар одамларда ҳам текшириб кўрилган. Шу билан бирга, калориялар чекланадиган кунлари миқдорни белгилаб берилган 34-54 фоиздан камайтириш салбий оқибатларга олиб келиши мумкин.


Рауф Парфи: Ўзбекистондаги аҳвол ҳақида « Ўзбекистон Халқ Ҳаракати\nРауф Парфи: Ўзбекистондаги аҳвол ҳақида\n06 May 2013 - 13:09\nҚуйида Турк дунёсининг буюк шоири Абдурауф Парфининг нашр учун тартибланган “Сокина” номли китобидан шоирнинг ватанда бўлаётган воқеaларга муросасиз муносабати акс этган бир парчани эътиборингизга ҳавола киламиз.\nИнсоният тугал ҳақиқатга ҳеч қачон эриша олмайди, аммо ҳақиқат изловчиларнинг узлуксиз ҳаракат жараёни, ҳаракат йўли – ҳақиқатнинг ўзидир.\nАбдулҳамид Чўлпон “Хаёл. Хаёл. Фақат хаёл гўзалдир, Ҳақиқатнинг кўзларидан қўрқамен”, деб ёзади.\nБу ерда шоир ҳақиқат сўзига фалсафий тазмин сифатида эмас, у ҳақиқат деганда, атрофда, кўз ўнгида кечаётган аниқ воқеликни назарда тутган.\nТеварак – атрофда кечаётган воқеликни ҳар ким ўз қаричи билан ўлчайди, ўз дунёвий билими даражасида идрок этади, албатта. Аниқ гапни ҳали ҳеч ким айтганича йўқ. Айта олмайди ҳам.\nМенга ўхшаган ўртача фикрлайдиганлар – инсон ўз виждонини, иймонини қанчалик покиза сақласа, шунчалик дунёда тинчлик, хотиржамлик асралади, деб юрсак, ақли расолар бир-бирини ғажиб, бир-бирини итдек таламоқда, минг йиллик ғанимлардек бир- бирини ўлдирмоқда.\nБу алоҳида мавзу бўлиши мумкин, аммо биз бугун танлаган асосий мавзуга алоқаси бор.\nБиз ютуқларимиз, ғалабаларимиз, оламшумул миқёсида тараққий этаётганимиз, ер ости, ер усти бойликларимиз халқ қўлида экани, оғир саноат, енгил саноат халқаро майдонда биринчи ўринда экани, айниқса бизда Инсонга эътибор, Инсон қадрияти ҳар нарсадан устивор экани ҳақида радио-телевизионда ночор эшиттириш ва кўрсатувларда, минглаб бир-биридан унчалик фарқ қилмайдиган газет- журналларда эрта тонгдан эрта тонггача, ҳар кун, ҳар тун, ҳар соат, ҳар дақиқа, ҳар сония тинимсиз ўқиймиз, кўрсатамиз, гапирамиз, лоф урамиз, ортиқча ҳаяжонланамиз ва албатта, бу ютуқлар ва ғалабаларни бир кишининг номи билан боғлаб олиб борамиз.\nЮтуқларимиз ўз йўлига, аммо ҳақиқат- яъни воқелик ўзгачадир. Бу, аввало, юртимизда Инсон қадрининг тушиб кетганида кўринади.\nБиз демократияга интилаётган авторитар давлатда яшаймиз, яъни муҳаққақ ҳарбий кучга суянувчи, табиийки мелисия давлатида яшаётганимиз букун ҳар бир Ўзбекистон фуқаросига ва бутун жаҳонга сир эмас. Олтмиш фоизи саводсиз, жоҳил кимсалардан иборат бўлган милисиясининг қамоқхоналарда, бозорларда, авто йўлларда, жаъмики йўлларда ватандошларга зулм қилаётганлиги ва бошқа кирдикорлари барчага маълум. Ёки тузатилиши керак бўлган солиқ тизимининг кучланиши халқнинг тинкасини қуритганини ким билмайди? Бундайин аянчли иллатларни кимдан яширамиз? Ўзимизданми? У дунёданми?\nЎқитувчиларнинг ишлаётган мактабларини, институтларини, университетларини йиғиштириб, деҳқончиликка чиққанларини ёки ўзларини бозорга урганларини қандай изоҳлаймиз?\nТиббиёт манзилларидаги тибб ходимларнинг пора- рушват олишга мажбур бўлаётганларини қандай тушуниш мумкин? Олимларнинг, ёзувчиларнинг, рассом, санъат аҳлининг – жамики ижодкорларнинг қайғули аҳволига нима дейсиз?\n“Тўртинчи ҳокимият” деб аталган журналистларнинг тепадаги учта ҳокимият тарафидан бўғилаётганини ўз кўзимиз билан кўриб турибмиз.\nЎзбек оилаларининг бузилиб кетаётганига асосий сабаб ночорлик ва қашшоқлик экани сирми?\nҚизиқ, фуқаронинг бир қути папиросини, бир халта ёнғоғини ағдариб синчков текширувчи мелиса бомбачаларни бемалол ўтказиб юборса, ёки террористларга сотилганмикан мелиса?! Астағфуруллоҳ, алҳазар.\nБу шафқатсиз зўравонликлар ичдан бўлса, уни аниқлаш, ташдан бўлса буни фош қиладиган халқаро ташкилотлар билан юзма-юз бўлиш керак.\nАлҳамдилиллоҳ, ҳаммамиз мусулмонмиз. Эй биродарлар, мусулмон дегани террорчи дегани эмас. Ватандошлар, терроризмга қарши кураш ниқоби остида, худо кўратмасин янги террорга йўл қўймайлик, тинчликни сақлаш ниқоби остида тинч аҳолининг тинчлигини бузишга йўл қўймайлик.\nҲазрати Навоийнинг сўзлари ёдимга келади:\nЎзин холин ўзи инонмай ҳеч.\nЁрлик қайда қолди ёронлар,\nЙўқ мусулмонлик, эй мусулмонлар.\nЭй, Навоий, не бўлса гуфторинг,\nБундай чегарасиз зўрлик, ҳамма жойда такрор-такрор айтилаётганидек, бусиз ҳам қўрқув ичинда яшаётган халқни яна-да қўрқувда, яна-да қашшоқликда, яна-да жаҳолатда сақлаш учун лозим, золимларга.\nАгар ҳукумат фуқароларини моддий, маънавий ҳимоя қилишга қодир эмас экан маданий дунёларда истеъфога чиқади, ўз халқидан узр сўрайди, ўз халқини ўққа тутмайди.\nБизга бир кунлик, бир соатлик меҳр- мурувват керак эмас. Гап бир миллатни ҳалокатдан қутқариш устида кетмакда. Халққа ҳеч нарса бермайдиган қўшма корхоналар, маданиятсиз маданий марказлар, янги- янги қўғирчоқ партиялар, турли нодавлат ташкилотлар тузиш учун эмас, аввало етмиш фоиз касалликка чалинган аҳолига тиббий ёрдам, арзон дори-дармон, бутун дунёда қабул қилинган киши бошига ўртача тиббий расион бўйича овқатланиш ҳуқуқи керак, аҳолининг сотиб олишга қурби етадиган нархда табиий озиқ-овқат маҳсулотлари керак.\nЁлғон, рушват, бузуқлик, маддоҳлик, гиёҳвандлик авж олаётган юртдан Иймон қочади, Ҳақиқат юз ўгиради.\nҲазрат Аҳмад Яссавий ёзади:\nАҳли дунё халқимизда саховат йўқ,\nПодшоларда, вазирларда адолат йўқ.\nЎзбекистонда мурувватли одамлар ғоят ноёб. Бойларимиз ҳали тўйганлари йўқ, тўйганлари эса ахлоқан бузилишга мойил. Тузалиш учун илоҳий ва дунёвий билимлар зарур.\nҲазрат Навоий айтганларидек: Мурувват- борча бермакдир, емак йўқ.\nМурувват ҳар кимнинг қўлидан келмайди, мурувват қилишга қодир инсонлар, улуғ инсонлардир. Биз халқмизми, тўдамизми, оломонмизми, подамизми, билмаймиз.\nБиз Бугунни кўриб турибмиз, эртага нима бўлишини ҳеч ким, ҳеч бир авлиё башорат қилолмайди. Инсонга берилган неъмат ҳам шу, Инсоннинг фожеаси ҳам шундадир.\nЁвузлик ҳамиша қуролланган, кўзлари ҳар қачон очиқ ва ҳимоялангандир. Эзгулик ҳамиша қуролсиз, ҳамиша кўнгилчан, ҳамиша ҳимоясиздир.\nАгар биз халқ бўлсак Аллоҳга шукр, агар бўлмасак-да нажот Аллоҳдандир. Ҳақиқат- Ҳақдир.\nУлуғ озарбайжон шоири Муҳаммад Ҳодийнинг ушбу шеъри билан сўзимни мухтасар қилдим:\n“Муҳаббатлар муваққатдир, адоватлар ҳақиқатдир,\nҚани ҳуррият оламда асоратлар ҳақиқатдир,Балолар, дардлар кўпдир фалокатлар ҳақиқатдир.\nБутун осоримиз қонли, жиноятлар ҳақиқатдир”.\n(28.03.04. кеч соат 5-00.)\nВақт ўткан сайин йўқотганларингизнинг алами каттариб, ўзингизнинг йўқолиб бораётганингизни ҳис қилиб яшар экансиз.\nҲамма йиллар, ҳамма ойлар, ҳамма соатлар айрилиқлардан иборатдек туюлади мен учун. Хаёлимда изтироблар сира камаймади, аксинча ортиб борди. Чорасиз сайёрамиз инсон фарёдини кўтариб айланаверди, айланаверди- ҳеч нарсани тузатаолмадик.\nЎлим кўзимизни тўсиб тураверди. Наҳотки, зулм абадий бўлса, наҳотки эзгулик бу қадар заиф. Ҳазрат Навоий айтганларидек:”Ғамингга чорасизлик чора бўлмиш”.\nЧорасизлик Инсонни ерга уриб, осмонга отади. Бас қилинг алдоқни, ёвузликни, деб бўшлиққа ҳайқирасиз. Ҳайқириғингизнинг ичида чўкиб кетасиз.\nЛекин ноумид шайтон, яхши кунлар, албатта, олдинда бор. Инсон Умиди билан Инсон.\nУстозлар ҳақида сўз кетганда талмовсираб, нима дейишимни билмай қоламан. Кўз олдимда уларнинг пурвиқор сиймолари гавдаланади, мен шўрлик уларга шогирдликка арзимаслигимни аниқ, аччиқ ҳис қиламан. Лекин устозлар ҳақида гапирмаслик мумкин эмаслигини ҳам тушунаман.\n– Мен сайёҳман, йўловчиман, ғаввосман, Сиз англаган, Сиз забт этган Адабиётга даҳлим йўқ, жуда борса адабий сайёҳман,- дейман қалтираб,қақшаб.\nХаёлан тиз чўкиб узр сўрайман.\nБас, менинг учта пирим бор, улардан кўмак, мадад тиланаман. Яссавий пирим, Навоий пирим, Тҳакур пирим – Гурузев.\nМенга қўл узатган устозларим бор- Абдураҳмон Водилий, Асқад Мухтор, Шукрулло.\nУлуғ Туркистоннинг тўққизта улуғ дарёси бор: Амударё, Сирдарё, Абдулла Қодирий дарёси, Абдурауф Фитрат дарёси, Абдулҳамид Чўлпон дарёси, Мухтор Авезов дарёси, Чингиз Айтматов дарёси, Ўлжас Сулаймон дарёси, Муҳаммад Солиҳ дарёси.\nМенинг томирларимда ҳам шу тўққизнинг қонлари оқади. Мен бу улуғ дарёларнинг соҳилларида саргардонман, доим ташнаман, очман, муҳтожман..


Уйқуcизликни енгиш мумкинми? | Megadunyo.Uz\nАвтор: megadunyo 0 Комментариев уйқусизлик\nМаълумотларга кўра, ҳар уч кишидан бири қирқ ёшдан cўнг уйқуcизликдан азият чекаркан. Хўш, вақтида мириқиб ухлашга нима халақит беради?\n— Агар одам ҳафтаcига уч марта тўйиб ухлолмаcа, унга “уйқуcизлик”ка чалинган бемор cифатида ташхиc қўйилади, — дейди cомнолог-шифокор М.Полуэктов. — Одатда, онда-cонда бўлиб турадиган уйқуcизлик ўз-ўзидан ўтиб кетади. Бироқ бирор руҳий зарбадан cўнг уч ой ўтгач ҳам уйқу маромига тушмаcа, демак, муаммони организм ўзича муcтақил бартараф этолмаётган бўлади. У ҳолда шифокорга мурожаат қилиш лозим.\n— Одамлар уйқуcизликни дори-дармон билан енгишга уринади. Айрим кекcа кишилар бедорликнинг олдини олиш учун уйқуга ётиш олдидан ”томчи” дорилардан фойдаланишади.\n— Ухлашга ёрдам берувчи дори-дармонларнинг зарарини ҳамма билади. Роccияда 4,5 фоиз аҳоли бундай дориларни cуииcтеъмол қилади. Ғарбда эcа аҳолининг 0,2 фоизи уйқу дориларни қабул қилcа-да, бунга катта муаммо cифатида қарайди. Шу боиc уйқу дорилардан шифокорнинг тавcияcи билан фойдаланган маъқул. Уйқуcизликнинг айрим турларида (маcалан, cурункали уйқуcизликда) улар фойда бермайди, қолаверcа, бемор бу дориларга одатланиб қолиши ҳам мумкин. Кекcа кишилар кўп иcтеъмол қиладиган фенобарбитал жуда кучли препарат бўлиб, кўпгина нохуш таъcирлари ҳам бор. Янги туғилган каламушларга берилганда бу дори интеллектга доир нейрон ҳужайралари фаолияти бузилишига олиб келган.\n— Уйқуcизлик нимадан пайдо бўлади?\n— Уйқуга кетиш учун мушаклар тўла бўшашиши зарур. Уйқуcизлик (унинг тўққизта тури бор), аcоcан, бош мияда кечаётган жараёнларнинг ортиқча фаоллиги туфайли келиб чиқади. Cурункали уйқуcизлик одамнинг ухлай олмаcлигини ўйлаши, ўзи cезмаган ҳолда уйқу келишини кутиши cабабли ҳам пайдо бўлади. Бундай ҳолда баъзан энг кучли долрилар ҳам наф бермайди.\n— Кекcа кишиларнинг тунда яхши ухлай олмаcлиги cабаби нимада?\n— Улар камҳаракат. Кундузлари мудраб олиш имконига эга. Бу эcа тунги уйқуга эҳтиёжни камайтиради.\n— Шифокорлар уйқуcизликни қандай даволашади?\n— Cурункали уйқуcизликда уйқуни чеклаш уcули ёрдам беради. Агар ухлагани тўшакка ётган одамнинг уйқуcи келмаcа, ўрнидан туриб бирор иш билан шуғулланиши ва уйқу келгандагина ўринга ётиш керак. Айрим ҳолларда руҳий cиқилишга қарши препаратлар тайинланади. Улар одамни хотиржам қилиб, уйқуcизликни енгишга ёрдам беради. Бироқ шуни ҳам инобатга олиш лозимки, умр мобайнида аcабларини издан чиқарган кишининг уйқуcизлигини тезда бартараф этиш мушкул. Одатда, уйқуни меъёрга cолиш учун уч ой вақт кетади.\n— Одам ўринга ётгандан cўнг ухлай олмаcа, нима қилиши керак?\n— Агар бу cурункали муаммога айланмаган бўлcа, унда киши жойида ётгани маъқул. Уйқу, албатта, келади: бу организмнинг табиий эҳтиёжидир. Бундай ҳолда яхши нарcалар ҳақида ўйлаш, ухлашга ўзни мажбур этмаcлик керак! Агар уйқу келавермаcа, хаёлан бирдан юзгача ёки юрагингиз уришини cананг — миянинг бир меъёрдаги ақлий фаолияти бош мияни толиқтиради ва уйқу “чақиради”. Бундай ҳолатда китоб ўқиcа ҳам бўлади. Иccиқ cут ичилганда эcа унинг таркибидаги триптофан аминокиcлотаcи мелатонин деб аталувчи уйқу гормонига айланади. Дам олдирадиган ёқимли муcиқа ҳам, агар овозини кўтармай эшитcангиз, ухлашга ёрдам беради.\nУйқуcизликдан, аcоcан, ўрта ёшдаги аёллар кўпроқ азият чекишади. Улар бу ёшдаги эркакларга ниcбатан икки баробар кўпроқ уйқуcизликка чалинадилар. Кекcа ёшдагиларнинг 72 фоизи уйқуcизликдан шикоят қилади.\nОч ҳолда ухлашга меъда монелик қилмайди. Ҳаддан ортиқ тўйган ҳолда ухлаш эcа қийин кечади. Ортиқча таом ҳазм аъзоларини жароҳатловчи рефлюкcларни кучайтиради. Натижада жиғилдон қайнаб, ухлашга халақит беради.\nУмуртқа оcтеохондрози, меъда яраcи, бўғим оғриқлари, аллергек ринит хаcталиклари ҳам ухлашга халақит беради.\nАкcарият одамлар 7-8 cоат ухлайди. Бундан камроқ ухлашга одатланган кишилар ҳам бор. Бироқ улар бунинг эвазига турли руҳий ва жиcмоний хаcталикларга дучор бўладилар.\nМириқиб ухлаш учун ташқи таъcирлар халақит бермаcлиги керак. Елкаcи ёки бўйни оғрийдиганларга ордопедик тўшаклар ёрдам бериши мумкин. Агар ухлолмаcликка руҳий зўриқиш cабаб бўлcа, қимматбаҳо кўрпа-тўшак ёрдам бермайди. Ўруғлик тўcадиган ниқоб ёки шовқин ўтказмайдиган беруш яхши ухлаш имконини беради, бироқ уларнинг ноўнғай жиҳатлари ҳам бор. Бунда қайcи бир ташқи таъcир кўпроқ ўнғайcизлигини аниқлаш лозим бўлади.\nҲаводаги карбонат киcлоталари миқдори кўплиги уйқу cифатига таъcир этмайди. Бироқ тоза ҳаво ҳиccиётга таъcир кўрcатиб, руҳий жиҳатдан ёқимли шароит туғдиради.\nАмерикалик олимлар ўтказган тадқиқотлар ота-оналари билан бир тўшакда ётган ёш болалар яхши ухлашини, бироқ улар вояга етгач, алоҳида ётишга ўргатганларида, туғилган кунидан бошлаб алоҳида ётган болаларга ниcбатан яхши ухлай олмаcликларини кўрcатди.\nАмерикада мактабгача ёшдаги болаларни кечқурун cоат cаккизда ухлатишади. Дарвоқе, ташқи ёруғлик ва шовқин камайгандан cўнг бемалол ухлаш мумкин. Қуёш ботганидан cўнг организмни кечки уйқу режимига ҳозирлайдиган мелатонин гормони ҳоcил бўлиши кучаяди. Қуёш ботмаcдан аввал эcа, мелатонин гормони етишмаcлиги боиc тезда ухлаш қийин кечади.\nОқшомда машқ қилувчи cпортчилар яхши ухлайди. Бироқ шуни унутмангки, жиcмоний машқлар уйқуга ётишдан олти cоат олдин тугагандагина, мириқиб ухлаш мумкин.


Шавкат Мирзиёев Ҳиндистон билан ҳамкорликнинг устувор йўналишлари ҳақида гапирди — Review.uz\nЎзбекистон Республикаси Президенти “Ҳиндистон - Марказий Осиё” саммитида иштирок этди\nҲиндистон Республикаси Бош вазири Нарендра Моди ташаббуси билан ташкил этилган тадбирда Қозоғистон Республикаси Президенти Қасим-Жомарт Тоқаев, Қирғиз Республикаси Президенти Садир Жапаров, Тожикистон Республикаси Президенти Эмомали Раҳмон ва Туркманистон Президенти Гурбангули Бердимуҳамедов ҳам қатнашдилар.\nЕтакчилар минтақа мамлакатлари ва Ҳиндистон ўртасидаги анъанавий яқин ва дўстона алоқаларни янада мустаҳкамлаш, кўп қиррали ҳамкорликни кенгайтириш истиқболларини кўриб чиқдилар. Халқаро сиёсатнинг долзарб масалалари юзасидан фикр алмашилди.\nЎзбекистон Президенти ўз нутқининг аввалида ушбу учрашувнинг стратегик шерикликни мустаҳкамлаш ҳамда минтақавий ҳамкорликнинг узоқ муддатли истиқболга мўлжалланган янги кун тартибини шакллантиришдаги аҳамиятини алоҳида қайд этди.\nБунга мамлакат ва халқларимизни боғлаб турган чуқур тарихий илдизлар ишончли замин бўлиб хизмат қилмоқда. Хусусан, минг йиллар мобайнида минтақамиз ва Ҳиндистон халқлари ўртасида фаол гуманитар алмашинувлар ва савдо алоқалари мавжуд бўлган, уларнинг маданияти, анъаналари ва маънавий қадриятлари бир-бирини бойитиб келган.\nДавлатимиз раҳбари “Ҳиндистон – Марказия Осиё” форматидаги амалий ҳамкорликни илгари суришнинг стратегик устувор йўналишларини белгилаб, бу борада аниқ таклифларни илгари сурди.\nБиринчи устувор йўналиш сифатида таълим ва соғлиқни сақлаш соҳаларида фаол ҳамкорлик қилиш, Ҳиндистоннинг илғор тажрибаси, билим ва технологияларини жорий қилиш орқали инсон капиталини ривожлантириш белгилаб олинди.\nБунга мисол тариқасида кейинги йилларда мамлакатимизда ҳиндистонлик ҳамкорлар билан биргаликда замонавий кўп тармоқли тиббиёт марказлари ташкил этилгани кўрсатиб ўтилди. Айни пайтда, Ҳиндистоннинг етакчи тиббий университетларининг Ўзбекистондаги филиаллари қошида бундай клиникалар тармоғи янада кенгайтирилади.\nПрезидентимиз фармацевтик препаратлар ишлаб чиқариш бўйича инвестиция лойиҳаларини амалга ошириш, вакцинация тўғрисидаги сертификатларни ўзаро тан олишни жадаллаштириш, вирусолог врачлар тайёрлаш дастурларини бошлаш, анъанавий тиббиёт усулларини кенг жорий қилиш ташаббусларини билдирди. Уларни илгари суриш мақсадида ҳар йили қўшма Соғлиқни сақлаш форумини ўтказиб бориш таклиф қилинди.\nЮртимиз таълим соҳасида Ҳиндистоннинг учта йирик олий таълим муассасалари муваффақиятли фаолият юритмоқда, халқаро мактаблар очиш дастурлари амалга оширилмоқда, Ҳиндистоннинг тилларни ўқитиш методикаси жорий қилинмоқда.\nАхборот технологиялари соҳасидаги шерикликнинг кенг истиқболлари алоҳида қайд этилди. Рақамлаштириш соҳасида жаҳоннинг пешқадамларидан бири ҳисобланган Ҳиндистон мамлакатимиз IT тармоғи ривожига катта ҳисса қўшиб келмоқда.\nРақамли, молиявий ва блокчейн технологияларини ривожлантириш, киберхавфсизлик ва кадрлар тайёрлаш борасида, шу жумладан мавжуд платформалар негизида ҳамкорлик қилишнинг минтақавий дастурини қабул қилиш ташаббуси илгари сурилди.\nИккинчи энг муҳим стратегик устувор йўналиш сифатида давлатимиз раҳбари иқтисодий шерикликни кенгайтиришни таклиф этди.\nКейинги йилларда Ўзбекистон ва Ҳиндистон ўртасидаги товар айирбошлаш қарийб икки баробарга ортди, қўшма корхоналар сони 400 тага етди. Йирик инвестиция лойиҳалари амалга оширилмоқда, Андижон вилоятининг Гужарат штати билан кооперацияси муваффақиятли ривожланмоқда.\nТадбиркорлар ва ҳудудлар даражасидаги бевосита алоқаларни рағбатлантириш, инвестициялар ва савдо соҳасида янги ўсиш нуқталарини аниқлаш мақсадида “Ҳиндистон – Марказий Осиё” ишбилармонлар кенгаши фаолиятига жадал суръат бағишлаш муҳим экани таъкидланди.\nЎзбекистон Президенти минтақа мамлакатлари ўртасидаги транспорт алоқалари самарадорлигини ошириш ва замонавий инфратузилма яратиш масалаларининг устувор аҳамиятини қайд этди.\n“Қуруқ” портлар тармоғини ривожлантириш дастурини ишлаб чиқиш, юк ташишда чегирма ва имтиёзли тарифлар тақдим этиш, божхона тартиботларини соддалаштириш мақсадида транспорт вазирларининг кўп томонлама учрашувлари механизмини йўлга қўйиш таклифи қўллаб-қувватланди.\nЭнергетик самарадорлик ва “яшил” тараққиёт соҳаларида Ҳиндистоннинг илғор тажрибасини ва кооперация истиқболларини ўрганишга алоҳида эътибор қаратилди. Бу борадаги минтақавий ҳамкорлик масалаларини жорий йил сентябрь ойида Оролбўйида ўтказиладиган халқаро форумда муҳокама қилиш таклифи илгари сурилди.\nМаданий-гуманитар соҳа учинчи устувор йўналиш сифатида қайд этилди. Музейлараро ҳамкорлик, кўргазма ва анжуманлар ташкил этиш, қўлёзма фондларини рақамлаштириш ва виртуал кутубхона яратиш, умумий тарихий-археологик меросни тадқиқ этишни назарда тутадиган қўшма чора-тадбирлар дастурини ишлаб чиқиш зарурлиги таъкидланди.\nҲиндистон билан дипломатик муносабатлар ўрнатилганининг 30 йиллиги муносабати билан минтақа мамлакатларида ҳинд маданияти ва киноси фестивалларини ўтказиш таклиф қилинди.\nДавлатимиз раҳбари Афғонистонда сақланиб қолаётган мураккаб вазиятга алоҳида тўхталди. Ушбу мамлакатда барқарорлик ва хавфсизликни таъминлаш, гуманитар инқирознинг авж олишига йўл қўймаслик, йирик инфратузилма лойиҳаларини илгари суришга кўмаклашиш чораларини кўриш муҳим экани таъкидланди.\nЎзбекистон етакчиси Бош вазир Нарендра Моди ва дўст Ҳиндистон халқини Республика куни ва мамлакат мустақиллигининг бўлажак 75 йиллиги билан табриклади.\nБошқа делегациялар раҳбарлари ҳам ўз нутқларида шериклик муносабатлари ва минтақавий ҳамкорликни, энг аввало, савдо, инвестициялар, инновациялар, транспорт, инфратузилма, саноат, қишлоқ хўжалиги, маданият ва туризм соҳаларида кенгайтириш учун катта имкониятлар борлигини қайд этдилар.


Ўзбекистонда рўй бераётган улкан ўзгаришлар ҳақида Россия оммавий ахборот воситалари нималар ёзмоқда? - Халқ сўзи\n12:22 20 Август 2019 Жамият\nҚуйида мазкур саволга жавоб топишингиз мумкин.\nХусусан, “Интерфакс” ахборот агентлиги Ўзбекистон Республикаси Президенти томонидан шу йил 15 август куни қабул қилинган “Ўзбекистон Республикасида туризм соҳасини янада ривожлантириш чора-тадбирлари тўғрисида”ги Фармонининг аҳамиятига тўхталиб ўтган. Унга кўра, ушбу Фармон нафақат сайёҳлик, балки, кўплаб турдош тармоқларга тааллуқли “инқилобий ҳужжат” деб атаган. 2019 йил 1 октябридан Ўзбекистоннинг қатор халқаро аэропортларида “Очиқ осмон режими” жорий этилишига эса юқори баҳо берилган.\n“Бухорода хорижий давлатлар фуқароларини ташишда “бешинчи ҳаво эркинлиги” ни қўллаган ҳолда “Очиқ осмон” режими жорий этилади. Бу исталган давлат самолётлари бу ерга чет эллик сайёҳларни олиб келиши ва учинчи давлатга учиб кетиши мумкинлигини англатади. Айни чоғда мамлакатдаги учта - Қарши, Термиз, Нукус аэропортлари тўлиқ очилади”, - деб ёзади портал. Манба МДҲ ҳудудида мамлакатда чартерларни ташкил этувчи авиаташувчилар ва турфирмаларни субсидиялаш тизимини биринчи бўлиб Ўзбекистон татбиқ этаётганини қўшимча қилган.\n“Интерфакс” шарҳловчилари фикрича, ушбу Фармон мамлакатга келувчи туристлар сонини йилига 10 миллион нафаргача етказиш имконини беради. Сайёҳлик жабҳаси равнақи, ўз навбатида, бандликни ошириш ва қишлоқ, шаҳар ва олис жойлар аҳолиси учун янги даромад манбалари пайдо бўлишига хизмат қилади.\n“ТАСС” агентлиги эса Ўзбекистонда яна 20 та мамлакат фуқароларига кириш учун визасиз режим жорий этилгани ҳақида хабар берди. Айни пайтда мамлакатда 65 та давлат фуқаролари 30 сутка давомида визасиз бўлиб туриши мумкин. Бундан ташқари, 2018 йилнинг ўрталарида Ўзбекистонда 100 та мамлакатдан транзит йўловчилар учун беш кунлик визасиз тартиб амалга киритилди.\n“2020 йилдан 85 та давлат фуқаролари мамлакатда 30 сутка визасиз бўлиб туришлари мумкин, бу Ўзбекистонни МДҲ майдонидаги энг либерал виза тартибига эга мамлакатлардан бирига айлантиради”, - дейилади хабарда.\n“Известия” газетаси эса 2020-2022 йилларда Ўзбекистон Киев, Вена, Қоҳира, Будапешт, Доха, Афина, Брюссель, Барселона, Мадрид, Амстердам, София, Варшава, Бухарест, Прага, Женева ва бошқа кўплаб шаҳарларга авиақатновларни йўлга қўйишни режалаштираётганига урғу берган. Халқаро авиарейслар географиясининг кенгайиши нафақат мамлакатга туристик оқим кўпайиши, балки қўшимча хориж инвестицияларини жалб этиш имкониятини ҳам тақдим этиши билдирилган.\n“РИА Новости” ахборот агентлиги Қўқонга жаҳон ҳунармандлар шаҳри мақоми берилгани ҳақидаги янгиликни тарқатди. Мазкур қарор 2019 йил 10-15 сентябрь кунлари мазкур шаҳарда бўлиб ўтадиган халқаро ҳунармандчилик фестивали арафасида қабул қилингани қайд этилган.\n“Жаҳон ҳунармандлар кенгаши президенти Рози Гринлис ушбу қарорга изоҳ берар экан, Қўқон ўзининг халқаро алмашинувларини кенгайтириш, рўйхатдаги бошқа шаҳарлар билан фаол ҳамкорлик қилишига умид билдирди, - дея ёзади “РИА Новости”. – Фарғона водийсидаги Қўқон шаҳри X асрдан буён турли номлар билан танилган, бироқ унинг гуллаб-яшнаши XVIII асрга тўғри келади. Ўшанда у ўзига адаш номдаги хонлик пойтахтига айланган эди. Унинг эски шаҳар қисмида бугунги кунда ҳам аввалгилардек заргарлик, тўқимачилик ва кулолчилик маҳсулотларини тайёрлаш бўйича кўплаб маҳаллий ҳунармандчилик цехлари жойлашган. Маҳаллий пичоқчилик мактаби эса энг машҳуридир”.\nEurAsia Daily ахборот-таҳлил маркази ердан фойдаланиш бўйича янгиликларга тўхталиб ўтган. Манба Ўзбекистон Президенти жорий йилнинг 13 августида Олий Мажлис Қонунчилик палатаси томонидан 26 апрель куни қабул қилиниб, Сенат томонидан 3 май куни маъқулланган “Қишлоқ хўжалигига мўлжалланмаган ер участкаларини хусусийлаштириш тўғрисида”ги Қонунни имзолагани ҳақида хабар берган.\n“Ҳужжатга мувофиқ, 2020 йил 1 мартидан бошлаб қишлоқ хўжалигига мўлжалланмаган ер участкаларини хусусийлаштиришга рухсат берилади, - дейилади материалда. – Ер участкаларини хусусийлаштириш доимий фойдаланиш (эгалик қилиш) ёхуд мерос қилиб қолдириладиган умрбод эгалик қилиш ҳуқуқлари асосида тегишли бўлган ер участкаларини юридик ва жисмоний шахслар томонидан сотиб олиш, қолаверса, ер участкаларини электрон онлайн-аукцион орқали сотиш шаклларда амалга оширилади. Ер участкалари Ўзбекистон фуқаролари ва резидент юридик шахслар томонидан хусусийлаштирилиши мумкин”.\nЕр участкаларини хусусийлаштиришнинг янги тартиб-таомили самарадорлиги 2020 йил 1 февралгача Сирдарё вилоятида режалаштирилаётган ҳуқуқий эксперимент чоғида синовдан ўтказилади. EurAsia Daily шарҳловчиларининг фикрича, Ўзбекистон расмийларининг ташаббуси хусусий мулк институтини ривожлантириш, қишлоқ хўжалигига мўлжалланмаган ер участкаларига фуқаролик муомаласини киритиш, фуқаролар ва ишбилармонлик субъектлари инвестициявий имкониятларини кенгайтиришга қаратилгандир.\nRegnum янгиликлар сайти эса ўз саҳифасига мамлакатимизда экологик тоза энергетикани равнақ топтириш бўйича давлат томонидан олиб борилаётган ишларга оид мақола жойлаштирди.\nАгентлик маълумотларига кўра, мамлакат табиий шароитларни инобатга олган ҳолда қуёш энергиясидан фойдаланиш бўйича улкан салоҳиятга эга. “Ўзбекистон Республикаси Президентининг 2019 йил 27 мартдаги қарори билан энергетика тармоғини ислоҳ этиш вазифалари белгилаб берилди, - дейилади унда. - Бинобарин, 2030 йилгача мамлакатда қарийб 25 та қуёш электр станциясиини қуриш режалаштириляпти”.\n“Хусусан, яқинда Ўзбекистон энергетика вазирлиги, Давлат-хусусий шерикликни ривожлантириш агентлиги ва Осиё тараққиёт банки(ОТБ) қуёш электр станцияларини барпо этиш бўйича маслаҳатлашувга оид битим имзолади. Лойиҳанинг умумий қиймати 800 млн. доллар, барча электр станцияларининг ялпи қуввати 1 ГВт.га тенг. Биринчи электр станциясини Сурхондарё вилояти Шеробод туманида бунёд этиш мўлжалланмоқда”, - дея таъкидлайди Regnum.


Фуқаролик-ҳуқуқий тусдаги шартномалар бўйича ишлайдиган жисмоний шахс бу ҳақда меҳнат дафтарчасига ёзув киритишни сўради. 8 йил ичида 30 та атрофида шартномалар тузилган.\nФуқаролик-ҳуқуқий тусдаги шартномалар бўйича ишлайдиган жисмоний шахснинг меҳнат дафтарчасига бу ҳақда ёзув киритиладими?\n– Йўқ, киритилмайди.\nФуқаролик-ҳуқуқий тусдаги шартномалар бўйича хизматлар кўрсатадиган шахсларга Меҳнат кодекси ва меҳнатга оид бошқа қонун ҳужжатларининг нормалари татбиқ этилмайди. Мазкур шахсларга меҳнат дафтарчалари расмийлаштирилиши назарда тутилмаган.\nБироқ фуқаролик-ҳуқуқий тусдаги шартномалар бўйича ишлар бажарилаётган даврда жисмоний шахс меҳнат шартномаси тузилган доимий иш жойига эга бўлмаслиги ҳам мумкин. Бундай ҳолларда ушбу шартномалар бўйича ишлар бажарилган давр бюджетдан ташқари Пенсия жамғармасига суғурта бадаллари тўлаш шарти билан меҳнат стажига киритилади (ВМнинг 8.09.2011 йилдаги 252-сон қарорига 1-илованинг 47-банди). Бунинг учун бадаллар тўланганлигини тасдиқловчи ҳужжатлар, шу жумладан тузилган фуқаролик-ҳуқуқий тусдаги шартномалар тақдим этилиши зарур.\nМеҳнат дафтарчасига фуқаролик-ҳуқуқий тусдаги шартномалар бўйича ишланган давр ҳақидаги ёзув киритилишини сўраб мурожаат қилган жисмоний шахснинг илтимоси амалдаги қонун ҳужжатлари талаблари тушунтирилган ҳолда рад этилади.